Χαράλαμπος Γερ.Στανίτσας: Ιουλίου 2012\nΤο Δ.Σ. της ΔΕΥΑΠ αποφάσισε τα κριτήρια θέσπισης ειδικού τιμολογίου για τις ευπαθείς κοινωνικές ομάδες του Δήμου της Πάτρας, καθώς και τις κατηγορίες δημοτών που θα μπορέσουν να επωφεληθούν από αυτό το ειδικό τιμολόγιο.\nΗ δυνατότητα εφαρμογής ειδικού τιμολογίου για τις ευπαθείς κοινωνικές ομάδες δόθηκε με τη νέα νομοθετική ρύθμιση με την οποία έγινε αποδεκτό το αίτημα του Δημάρχου Πατρέων και Προέδρου της ΔΕΥΑΠ, κ. Γιάννη Δημαρά, για την τροποποίηση του πλαισίου λειτουργίας που ο “Καλλικράτης” προέβλεπε για τη ΔΕΥΑΠ, και το οποίο δεν άφηνε μέχρι πρότινος περιθώρια για ειδική τιμολόγηση, πέραν των πολυτέκνων.\nΤο ειδικό τιμολόγιο εντάσσεται στο πλαίσιο της προσπάθειας της δημοτικής αρχής για ενίσχυση των ευαίσθητων κοινωνικών ομάδων του Δήμου Πατρέων και ελάφρυνση των οικονομικών βαρών, σε μια εποχή οικονομικής κρίσης και σκληρής δοκιμασίας των πολιτών.\nΟι κοινωνικές ομάδες που εντάσσονται το Ειδικό Τιμολόγιο είναι:\n- Οι εγγεγραμμένοι στην Τράπεζα Τροφίμων του Δήμου Πατρέων\n- Όσοι λαμβάνουν προνοιακά επιδόματα\n- Οι μακροχρόνια άνεργοι\n- Οι ανάπηροι πάνω από 67%\n- Οι πολύτεκνοι\nΟι δημότες αυτών των κοινωνικών ομάδων θα πρέπει να έχουν εισόδημα έως 8.000 ευρώ.\nΗ κατανάλωση για 3 μήνες δεν θα πρέπει να υπερβαίνει τα 80 κυβικά.\n- Σε ό,τι αφορά του τρίτεκνους για την ένταξή τους στο ειδικό τιμολόγιο, το εισόδημά τους δεν θα πρέπει να υπερβαίνει τα 10.000 ευρώ.\n- Για πολύτεκνους με 4 παιδιά και άνω, το εισόδημα δεν θα πρέπει να υπερβαίνει τα 12.000 ευρώ\n- Οι δημότες που είναι ενταγμένοι στο πρόγραμμα «Βοήθεια στο Σπίτι» θα έχουν ατέλεια για κατανάλωση μέχρι 80 κυβικά το τρίμηνο.\nΓια τις υπόλοιπες κατηγορίες, θα υπάρξουν εκπτώσεις το ποσοστό των οποίων θα καθοριστεί μετά τον προσδιορισμό του αριθμού των δικαιούχων και την οικονομική ανάλυση που θα αναδεικνύει το ποσό των εσόδων που θα αφαιρεθεί από τον προϋπολογισμό της ΔΕΥΑΠ και θα καθορίζει την αντίστοιχη αύξηση του τιμολογίου, προκειμένου να αναπληρωθεί αυτό το ποσό.\nΟι αιτήσεις για ένταξη στο ειδικό τιμολόγιο θα γίνονται δεκτές έως τα τέλη Αυγούστου.\nΤο νέο τιμολόγιο της ΔΕΥΑΠ θα έρθει προς έγκριση από το Δ.Σ. της ΔΕΥΑΠ και το Δημοτικό Συμβούλιο της Πάτρας, τον Σεπτέμβριο του 2012, ενώ η εφαρμογή του θα ισχύσει από 1-1-2013.\nΑναρτήθηκε από Χαράλαμπος Γερ.Στανίτσας στις 11:43 μ.μ. Δεν υπάρχουν σχόλια:\nΣτην παραλιακή του Ρίου οι Αντιδήμαρχοι Λέγκας και Στανίτσας\nΤο πεζοδρομημένο τμήμα της παραλιακής ζώνης του Ρίου, επισκέφθηκαν σήμερα το πρωί οι αντιδήμαρχοι Πολεοδομικού, και Κυκλοφοριακού Σχεδιασμού Χρήστος Λέγκας και Διοίκησης και Ανθρώπινου Δυναμικού Χαράλαμπος Στανίτσας, προκειμένου να συνομιλήσουν με κατοίκους, επιχειρηματίες και επισκέπτες για τα θετικά του μέτρου, που το Δημοτικό Συμβούλιο αποφάσισε να εφαρμοστεί τους καλοκαιρινούς μήνες.\nΜαζί τους ήταν και δημοτικοί αστυνομικοί, οι οποίοι ενημέρωναν τους οδηγούς, ενώ θα πρέπει να τονιστεί, ότι πλέον, με τη συνεργασία και του Διοικητή της Τροχαίας Πάτρας Απόστολου Μαρτζάκλη, το πεζοδρομημένο τμήμα, θα εποπτεύεται και το βράδυ, από την ΕΛ.ΑΣ.\nΠάντως τη χθεσινή νύχτα, δεν παρατηρήθηκαν άλλες δολιοφθορές, όπως τις προηγούμενες δύο, όταν άγνωστοι την πρώτη φορά ξήλωσαν τις μπάρες είχαν τοποθετηθεί και τις πέταξαν στη θάλασσα και τη δεύτερη φορά, τις ξήλωσαν και τις κατέστρεψαν.\nΟι αντιδήμαρχοι τόνισαν, ότι θα πρέπει η καλύτερη ποιότητα ζωής να γίνει συνείδηση σε όλους και να μην χρειάζεται ο «μπαμπούλας» της Δημοτικής Αστυνομίας ή της ΕΛ.ΑΣ. και την αποφυγή της επίδοσης κλήσεων, για να εφαρμοστεί ένα μέτρο, που είναι προς όφελος όλων.\nΟι κ.κ. Λέγκας και Στανίτσας, συνομίλησαν με αρκετό κόσμο και πέραν ελαχίστων αντιδράσεων, οι περισσότεροι πολίτες, δέχτηκαν θετικά το μέτρο, αφού απελευθερώθηκε η παραλιακή από τα αυτοκίνητα, με αποτέλεσμα να μπορούν όλοι να απολαύσουν το μπάνιο τους, οι μητέρες με τα παιδιά τους τη βόλτα τους χωρίς τον κίνδυνο των αυτοκινήτων, αλλά και οι απογευματινοί και βραδινοί επισκέπτες τον καφέ και το ποτό τους, χωρίς θόρυβο και καυσαέριο.\nΜέχρι και την Κυριακή θα συνεχιστούν στους οδηγούς οι συστάσεις από τη Δημοτική Αστυνομία και την Τροχαία και από τη Δευτέρα, θα εφαρμοστούν όσα προβλέπει ο Νόμος.\nΑναρτήθηκε από Χαράλαμπος Γερ.Στανίτσας στις 1:11 π.μ. Δεν υπάρχουν σχόλια:\nΑναρτήθηκε από Χαράλαμπος Γερ.Στανίτσας στις 1:15 π.μ. 1 σχόλιο:\nΓΙΑ ΤΗ ΔΙΑΝΟΙΞΗ ΤΗΣ ΚΑΝΑΚΑΡΗ\n«Στη μέχρι σήμερα θητεία μου, 1,5 χρόνο περίπου, ως Δήμαρχος Πατρέων, δύο πράγματα με έχουν κάνει να νιώθω πολύ υπερήφανος. Η υπογραφή της παραχώρησης από τον ΟΛΠΑ του Θαλάσσιου Μετώπου της Πάτρας, και η χθεσινή απόφαση της Περιφέρειας Δυτικής Ελλάδας με την οποία εντάχθηκε στο ΕΣΠΑ και χρηματοδοτείται με 12,5 εκατομμύρια ευρώ η διάνοιξη της οδού Κανακάρη.\nΗ διάνοιξη της Κανακάρη είναι ένας από τους μεγάλους στόχους της πόλης εδώ και 30 χρόνια. Με τη διάνοιξη η Κανακάρη θα γίνει οδός εξόδου από την πόλη και θα δώσει σημαντικότατη λύση για την αποφόρτιση του κυκλοφοριακού προβλήματος στο κέντρο της Πάτρας.\nΗ διάνοιξη της Κανακάρη θα αποτελέσει ανάσα για την επίλυση του κυκλοφοριακού της Πάτρας και θα αλλάξει ριζικά τη φυσιογνωμία της, καθώς η Κανακάρη θα γίνει ο βασικός οδικός άξονας εξόδου από το κέντρο της πόλης, ενώ η Κορίνθου θα αντιδρομηθεί και θα αποτελέσει το βασικό οδικό άξονα εισόδου στην πόλη, δίνοντας έτσι τη δυνατότητα εφαρμογής των κυκλοφοριακών μελετών, εκτεταμένων πεζοδρομήσεων κλπ, που θα αλλάξουν ριζικά την εικόνα του κέντρου.\nΤο έργο το οποίο προωθήθηκε με τη συνεχή παρακολούθηση και τις επίμονες προσπάθειες της Δημοτικής Αρχής είναι πλέον έτοιμο για δημοπράτηση.\nΗ μελέτη του έργου ανατέθηκε το 2002. Το 2005 εγκρίθηκε η προμελέτη και ολοκληρώθηκαν οι απαιτούμενες απαλλοτριώσεις.\nΠαρότι το 2008 εγκρίθηκε η μελέτη περιβαλλοντικών επιπτώσεων, η σύνταξη της οριστικής μελέτης του έργου δεν ξεκίνησε και καθυστερούσε επί μια 6ετία, εξαιτίας διαφωνιών του Δήμου με τους μελετητές για την καταλληλότερη τεχνική λύση (ανοικτή ή κλειστή διατομή στο τμήμα από την οδό Νόρμαν έως την οδό Αγίας Σοφίας).\nΟ Δήμος Πατρέων και η Τεχνική του Υπηρεσία προέκριναν την ανοικτή διατομή, για οικονομικούς, πολεοδομικούς, κυκλοφοριακούς, και περιβαλλοντικούς λόγους. Αντίθετα η μελετητική ομάδα προέκρινε την κλειστή διατομή.\nΗ νέα Δημοτική Αρχή ανέλαβε πρωτοβουλίες και πέτυχε την άρση των μέχρι πρότινος διαφωνιών των μελετητών και την εκπόνηση, εντός εξαμήνου, της οριστικής μελέτης με βάση τις εισηγήσεις της Τεχνικής Υπηρεσίας του Δήμου που εξαρχής πρότεινε την ανοικτή διατομή.\nΥπήρξε αγαστή συνεργασία του Δήμου με την ΑΔΕΠ και προωθήθηκε τελικά η οικονομική λύση με την οποία ήταν δυνατόν να εξασφαλιστεί η ένταξη του έργου και να επιτευχθεί η χρηματοδότησή του.\nΠρόκειται πραγματικά για ένα κατόρθωμα των τεχνικών υπηρεσιών του Δήμου.\nΠρέπει οι Πατρινοί να μάθουν τι συμβαίνει με τις μελέτες και πού ήταν το πρόβλημα με τη μελέτη για τη διάνοιξη της Κανακάρη.\nΑπό τους υπηρεσιακούς παράγοντες του Δήμου προτείνονταν λύση οικονομική, ενώ από την πλευρά των μελετητών μια λύση ακριβή.\nΟι μελετητές αμείβονται με βάση τον προϋπολογισμό του έργου και για το λόγο αυτό προκρίνουν λύσεις που αυξάνουν τον προϋπολογισμό, ώστε αυξάνεται και η αμοιβή τους.\nΥπήρχε έτσι αντίθεση των υπηρεσιακών παραγόντων του Δήμου οι οποίοι αντιστάθηκαν στην πανάκριβη λύση. Μάλιστα όταν χρειάστηκε, οι τεχνικές υπηρεσίες του Δήμου ζήτησαν και την παρέμβαση του Τμήματος Εδαφοτεχνικής του Πανεπιστημίου της Πάτρας, το οποίο συνηγόρησε στην οικονομική λύση.\nΑισθάνομαι λοιπόν την ανάγκη να ευχαριστήσω δημόσια την κυρία Αλεξοπούλου, τον κ. Σταμόπουλο και τον κ. Βανταράκη οι οποίοι αντιστάθηκαν στις πιέσεις για να προωθηθεί η ακριβή λύση, την οποία ήθελαν να επιβάλλουν και στελέχη του Δήμου.\nΗ απεμπλοκή έγινε όταν ανέλαβε την ευθύνη της Κανακάρη ο νέος Αντιδήμαρχος, Βασίλης Λοτσάρης. Προηγούμενα την ευθύνη την είχε η κυρία Λένα Καλεντζώτη, η οποία πίεζε το Δήμαρχο να προβεί σε αλλαγή του επιβλέποντος και όσων αντιστέκονταν στην επιλογή της ακριβής λύσης.\nΟ κ. Λοτσάρης προώθησε τη διαδικασία έκπτωσης των μελετητών, και προχώρησε η οικονομική λύση με την οποία ο συντελεστής ασφαλείας δεν είναι οριακός, αλλά αρκετά υψηλός.\nΈτσι αρχίσαμε την προσπάθεια, με προγραμματική σύμβαση Δήμου – ΑΔΕΠ, για να προωθηθεί το έργο που θα δώσει ανάσα στο κυκλοφοριακό πρόβλημα της πόλης.\nΘυμίζω ότι η Περιφέρεια είχε κατανείμει, για τις αστικές αναπλάσεις, στην Πάτρα ποσό το οποίο έφερνε την αχαϊκή πρωτεύουσα να είναι τελευταία σε ποσοστό χρηματοδότησης από όλες τις άλλες πόλεις της Δυτικής Ελλάδας, και τότε είχαμε αντιδράσει δημόσια γι’ αυτή την άνιση μεταχείριση.\nΘέλω τώρα να ευχαριστήσω τον Περιφερειάρχη, τον κ. Κατσιφάρα, γιατί με την υπογραφή ένταξης του έργου της Κανακάρη στο ΕΣΠΑ, επανέφερε την Πάτρα στο ποσοστό χρηματοδοτήσεων που της αξίζει. Η αναγνώριση της αδικίας και η αποκατάστασή της είναι δείγμα ανδρός που παραδέχεται τα λάθη του.\nΤο έργο της διάνοιξης της Κανακάρη, σε 30 μήνες από την υπογραφή της σύμβασης θα είναι έτοιμο να δώσει λύση στην Πάτρα.\nΘέλω επίσης να ευχαριστήσω τον πρόεδρο της ΑΔΕΠ, τον κ. Κότσαλη γιατί με πολύ μεγάλη προσπάθεια συντόνισε τα στελέχη του Δήμου για να γίνει έγκαιρα ο φάκελος που έπεισε και επιτεύχθηκε η ένταξη του έργου.\nΑναφορικά με την ακριβή μελέτη, η οποία προέβλεπε κλειστή διατομή, την οποία απορρίψαμε, οφείλω να πω ότι υπέρ της ασκήθηκε πίεση και από το Υπουργείο. Όμως σε αυτές τις πιέσεις δεν καμφθήκαμε, όπως δεν καμφθήκαμε και από τις πιέσεις της πρώην υπουργού κυρίας Τζάκρη για τη μελέτη του εργοστασίου απορριμμάτων με την οποία οι Πατρινοί θα αναγκάζονταν να πληρώσουν 200 εκ. ευρώ επιπλέον για το κόστος κατασκευής και λειτουργίας του εργοστασίου, βάσει εκείνης της μελέτης.\nΤώρα στο Δημοτικό Συμβούλιο θα πρέπει να ψηφιστεί τροποποίηση του προϋπολογισμού, να εντάξουμε τα 12,5 εκατομμύρια ευρώ και να προχωρήσουμε, στο τέλος του έτους να κάνουμε τις διαδικασίες ανάθεσης του έργου και αυτό να αρχίσει να κατασκευάζεται.\nBIOΛΟΓΙΚΟΣ ΚΑΘΑΡΙΣΜΟΣ ΚΑΙ ΕΝΤΑΣΗ ΣΤΟ ΔΗΜΟΤΙΚΟ ΣΥΜΒΟΥΛΙΟ\n«Το Δημοτικό Συμβούλιο της Πάτρας είναι το ανώτατο βουλευόμενο όργανο πόλης και είναι αυτονόητο στις δημοκρατίες να μπορούν οι εκλεγμένοι δημοτικοί σύμβουλοι να διαλέγονται, να ενημερώνονται να επιχειρηματολογούν, να αποφασίζουν ανεπηρέαστοι και να λένε την άποψή τους χωρίς να κινδυνεύουν να προπηλακιστούν.\nΔυστυχώς χθες γίναμε μάρτυρες σκηνών που έχουμε ξαναζήσει σε συνεδρίαση του Συμβουλίου με ύβρεις εναντίον συμβούλων, φωνές και εντάσεις, οι οποίες κάθε άλλο παρά επιτρέπουν την δημοκρατική και ανεπηρέαστη λειτουργία του οργάνου.\nΧθες μια ομάδα πολιτών θέλησε να συζητηθεί εκτός ημερησίας διατάξεως το αίτημά τους για μη επέκταση του Βιολογικού Καθαρισμού της Πάτρας. Αντιλαμβάνομαι ότι οι κάτοικοι έχουν ένα πρόβλημα και θέλουν να μεταφέρουν στο Σώμα την αγωνία τους και τον προβληματισμό τους και σέβομαι απόλυτα αυτή την αγωνία τους όπως και το ότι ήρθαν στο Σώμα να καταθέσουν το αίτημά τους.\nΌμως δεν είναι δυνατόν αυτή η αγωνία τους να εκτρέπεται σε προπηλακισμούς και να γίνεται αντικείμενο εκμετάλλευσης από κάποιους. Δυστυχώς μερίδα της αντιπολίτευσης, η οποία στηρίζεται στη δημοκρατική εκτροπή που έχει προκύψει καθώς άλλους ψήφισε ο λαός και άλλοι έχουν την πλειοψηφία, εκμεταλλεύεται την αγωνία των κατοίκων και σε κάποιες περιπτώσεις ενθαρρύνει τις ακραίες συμπεριφορές για να επιτευχθεί ο στόχος που έχω κατ΄ επανάληψη πει: Για να θαφτεί το Συμβούλιο, να θαφτεί η πόλη, για να θαφτεί ο Δημαράς. Τα ίδια ζήσαμε, και στη συνεδρίαση του Δημοτικού Συμβουλίου για το ΣΜΑ, όταν με τις ευλογίες της αντιπολίτευσης αντί για ανταλλαγή απόψεων και θέσεων, είχαμε προπηλακισμούς συμβούλων οι οποίοι τοποθετούνταν υπό την απειλή του «να πέσει ξύλο».\nΑυτό είναι κατάντια και ευτελισμός του Σώματος και δεν θα το επιτρέψουμε. Από εδώ και στο εξής θα μπει τέλος σε τέτοιες καταστάσεις.\nΕπί της ουσίας για το θέμα της επέκτασης του Βιολογικού Καθαρισμού εξηγώ:\nΗ Δημοτική Αρχή και ο πρώην Πρόεδρος της ΔΕΥΑΠ κ. Κοντοές, είχαμε καταφέρει από το καλοκαίρι του 2011 να εξασφαλίσουμε 29 εκ. ευρώ για το έργο αποχέτευσης στο Ρίο και τον Άγιο Βασίλειο, ώστε να μην υπάρχουν πλέον βόθροι με ό,τι αυτό συνεπάγεται για τους κατοίκους των συγκεκριμένων περιοχών.\nΤον Γενάρη του 2012 εξασφαλίστηκαν άλλα 24 εκατομμύρια ευρώ για το αποχετευτικό δίκτυο των περιοχών Οβρυά- Δεμένικα- Βραχνέικα- Μιντιλόγλι- Ροϊτικα- Καστελόκαμπος. Μιλάμε για ένα έργο 53 εκ, ευρώ.\nΓια να μπορούν όλες αυτές οι περιοχές να έχουν δίκτυο αποχέτευσης χρειάζεται η επέκταση του Βιολογικού Καθαρισμού.\nΚαι αυτό το θέμα, το οποίο δεν αφορά μόνο τους κατοίκους μιας περιοχής που διαμαρτύρονταν, αλλά τους κατοίκους μιας τεράστιας περιοχής της Πάτρας που ωφελούνται, ήθελαν να το συζητήσουμε προ ημερησίας διατάξεως, και υπό το κράτος των φωνασκιών και των προπηλακισμών. Ε, λυπάμαι, αυτό δεν θα το επιτρέψω. Ξέρετε τι είναι σήμερα 53 εκ. ευρώ προς όφελος των πολιτών; Δεν μπορώ να παίξω. Δεν θα τα χάσουμε για το χατίρι κανενός που βάζει το συμφέρον του πάνω από την Πάτρα.\nΕγώ δεν είμαι Δήμαρχος μόνο των κατοίκων που βρίσκονται κοντά στον Βιολογικό. Είμαι και Δήμαρχος των κατοίκων της Οβρυάς, των Δεμενίκων, των Βραχνείκων, του Μιντιλογλίου, των Ροϊτίκων και του Καστελοκάμπου.\nΔεν βάζω όπως βάζουν κάποιοι πάνω απ΄ όλα την μικροπολιτική ή το στενό κομματικό συμφέρον που έφερε την κοινωνία εδώ που την έφερε, αλλά το συμφέρον των πολιτών του Δήμου μου.\nΔεν είπα να μην ακούσουμε τους πολίτες. Είπα να έρθουν στο Συμβούλιο και να τους ακούσουμε. Αλλά δεν είναι δυνατόν μια τέτοια συζήτηση να γίνεται στο πόδι. Τι ζήτησα; Ζήτησα να ακούσουμε τους κατοίκους αλλά να συζητήσουμε το θέμα στην επόμενη συνεδρίαση του Δημοτικού Συμβουλίου έτσι ώστε να υπάρχουν οι εισηγήσεις, να υπάρχει η δυνατότητα της διεξοδικής συζήτησης, να υπάρχει η δυνατότητα του να συζητήσουμε χωρίς προπηλακισμούς, εντάσεις και φωνές, για ένα θέμα που αφορά πολλούς κατοίκους και πολλές οικογένειες που επιβαρύνονται με μεγάλα ποσά σε αυτή την κρίσιμη οικονομική κατάσταση για να συντηρούν βόθρους.\nΔεν κατέστη δυνατόν να γίνει σεβαστό αυτό το λογικό αίτημα.\nΤο θέατρο του παραλόγου έχει και όρια. Ο παραλογισμός της αντιπολίτευσης έχει και όρια. Αποκαλύπτονται στους Πατρινούς.\nΘυμίζω ότι ο κ. Κατσικόπουλος που έλεγε πόσο ικανός είναι ο κ. Κοντοές, ο οποίος έκανε τα πάντα για να μην ιδιωτικοποιηθεί η ΔΕΥΑΠ όπως συμβαίνει σε άλλες πόλεις, στη συνέχεια οδήγησε στην αποπομπή του κ. Κοντοέ για λόγους που είχαν να κάνουν με την ενότητα της παράταξής του!!! Για να διασώσει την παράταξή του, απέπεμψε τον ικανό Κοντοέ που θα τον ψήφιζε «με τα δύο χέρια».\nΚαι μετά, για λόγους που δεν εξήγησε στο Συμβούλιο, αλλά μάλλον πάλι με την ενότητα της παράταξής του είχαν να κάνουν, απέρριψε τον άλλο στενό συνεργάτη του, τον Ανδρέα Τριανταφυλλόπουλο. Όπως είπε, πιέστηκε – δεν ξέρω από πού- και το μόνο που είχε να πει, ήταν ότι εξήγησε στον ίδιο τους λόγους. Αυτή είναι η ποιότητα της αντιπολίτευσης στο Δημοτικό Συμβούλιο.\nΟ κ. Κατσικόπουλος που επελέγη από τον Γιώργο Παπανδρέου και το ΠΑΣΟΚ, ο κ. Χριστόπουλος που επελέγη από τη Ν.Δ. και τον Σαμαρά, παίρνουν τις μικροκομματικές εντολές τους και βάζουν στο στόχαστρο την Πάτρα για να εκδικηθούν τον Δημαρά που στηρίχθηκε μεν από τον ΣΥΡΙΖΑ και την ΔΗΜΑΡ, αλλά δεν αποτελεί προέκταση κανενός κόμματος, όπως αυτοί, αλλά προέκυψε από την ανάγκη έκφρασης της ίδιας της κοινωνίας. Ας τους κρίνουν οι Πατρινοί».\nΓΙΑ ΤΗΝ ΑΔΕΠ\nΟ Δήμαρχος ρωτήθηκε σχετικά με το αίτημα 28 δημοτικών συμβούλων που ζητούν έκτακτη συνεδρίαση του Δημοτικού Συμβουλίου, με θέμα την ΑΔΕΠ.\nΟ κ. Δημαράς είπε: «Οι απαντήσεις θα δοθούν στο Δημοτικό Συμβούλιο. Ο κ. Κότσαλης με απόφαση, που έχει ήδη σταλεί στους ενδιαφερόμενους, καλεί τη Δευτέρα το μεσημέρι, τους επικεφαλής των παρατάξεων, για να τους ενημερώσει αναλυτικά για τα πεπραγμένα της ΑΔΕΠ, παρόντος και του Δ.Σ. της ΑΔΕΠ, ενώ αύριο το μεσημέρι, συνεδριάζει το Δ.Σ. της επιχείρησης. Όταν λοιπόν ο κ. Κότσαλης, έχει ήδη καλέσει τους επικεφαλής των παρατάξεων, και έρχεται κατόπιν το αίτημα των 28 συμβούλων, καταλαβαίνετε τη σοβαρότητα του αιτήματος. Μακάρι η ΑΔΕΠ να ήταν στην ίδια κατάσταση τα προηγούμενα χρόνια, όπως είναι επί της προεδρίας Κότσαλη αφού για πρώτη χρονιά, η ΑΔΕΠ δεν έχει ζημιές», τόνισε ο Δήμαρχος και κατέληξε: «Δεν θα ξεφτιλίσουμε την ΑΔΕΠ, ούτε θα μετατρέψουμε την αίθουσα, όπως κάποιοι μετέτρεψαν την αίθουσα του Δημοτικού Συμβουλίου χθες. Τα υπόλοιπα και με περισσότερες λεπτομέρειες θα τα πούμε στο Δημοτικό Συμβούλιο, για να δουν μερικοί αν τηρούμε εμείς τη διαφάνεια ή αν την τηρούν εκείνοι».\nΑναρτήθηκε από Χαράλαμπος Γερ.Στανίτσας στις 1:57 π.μ. Δεν υπάρχουν σχόλια:\nΔημήτριον νύττουσι λόγχαι Χριστέ μου, Ζηλοῦντα πλευρᾶς λογχονύκτου σῆς πάθος. Εἰκοστῇ μελίαι Δημήτριον ἕκτῃ ἀνεῖλον. - Ο Άγιος Δημήτριος γεννήθηκε περί το 280 - 284 μ.Χ. και μαρτύρησε επί των αυτοκρατόρων Διοκλητιανού και Μαξιμιανού το 303 μ.Χ. ή το 305 μ.Χ. ή (το...


Κορονοϊός: Απαγορεύονται οι συναθροίσεις άνω των δέκα ατόμων | faros-24.gr\nΑρχική ΕΙΔΗΣΕΙΣ Κορονοϊός: Απαγορεύονται οι συναθροίσεις άνω των δέκα ατόμων\nΚορονοϊός: Απαγορεύονται οι συναθροίσεις άνω των δέκα ατόμων\nΟ υφυπουργός Πολιτικής Προστασίας Ν. Χαρδαλιάς ανακοίνωσε τα νέα, μέτρα για τον περιορισμό της πανδημίας στη χώρα μας. Απαγόρευση συναθροίσεων ανω των 10 ατόμων. Πρόστιμο 1000 ευρώ στους παραβάτες\nΧρήστος Δεμέτης18 Μαρτίου 2020 18:22\nΝέα μέτρα για τον περιορισμό της εξάπλωσης του νέο κορονοϊού Covid-19 ανακοίνωσε το απόγευμα της Τετάρτης ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς.\nΑπό την Πέμπτη απαγορεύονται οι δημόσιες υπαίθριες συναθροίσεις άνω των 10 ατόμων, με διοικητικό πρόστιμο 1000 ευρώ ανά πρόσωπο. Παράλληλα είπε πως αποθαρρύνονται αυστηρά οι ψυχαγωγικές δραστηριότητες – συναθροίσεις σε κλειστό χώρο με συμμετοχή άνω των 10 ατόμων. Ο αρμόδιος υφυπουργός επανέλαβε την ανάγκη παραμονής στο σπίτι.\nΣυνολικά 418 κρούσματα έχουν άλλωστε καταγραφεί στην Ελλάδα, εκ των οποίων τα 31 το τελευταίο 24ωρο σύμφωνα με την ενημέρωση από τον κ. Τσιόδρα.\nΣύμφωνα με τον εκπρόσωπο του υπουργείου Υγείας για τον κορονοϊό, Σωτήρη Τσιόδρα, από τους νοσούντες οι 64 θεωρούνται “απροσδιόριστης πηγής”, δηλαδή δεν γνωρίζουμε πώς ακριβώς κόλλησαν τον ιό.\nΤην ίδια ώρα, οι νοσηλευόμενοι ασθενείς λαμβάνουν ειδική αντιϊκή θεραπεία, ενώ 14 άτομα έχουν ήδη λάβει εξιτήριο.\nΠροηγούμενο άρθροΠιστεύομεν εις την Λαοκρατίαν!\nΕπόμενο άρθροΑστυνομικός πυροβόλησε και σκότωσε δύο γυναίκες στην Κηφισιά


Υποδομή - Κανονισμός λειτουργίας\nΑ. ΠΑΡΑΚΟΛΟΥΘΗΣΗ – ΑΠΟΥΣΙΕΣ\n1. Η φοίτηση στο Φροντιστήριο προϋποθέτει τη συμπλήρωση ειδικής αίτησης και την εγγραφή του μαθητή.\n2. Ο μαθητής δεν είναι υποχρεωμένος να παρακολουθήσει στο Φροντιστήριο όλα τα μαθήματα που προβλέπει το πρόγραμμα σπουδών του Φροντιστηρίου για την τάξη του. Μπορεί να επιλέξει την εγγραφή του σε όσα κρίνει εκείνος ότι χρειάζεται.\n3. Η παρακολούθηση των μαθημάτων είναι υποχρεωτική και οι μαθητές οφείλουν να βρίσκονται έγκαιρα στο μάθημα, την ακριβή ώρα έναρξης.\n4. Το Φροντιστήριο ελέγχει καθημερινά την παρουσία των μαθητών. Σε περίπτωση απουσίας ενημερώνονται τηλεφωνικά οι γονείς από τη γραμματεία.\n5. Το Φροντιστήριο έχει προγραμματίσει τα διαγωνίσματα για όλη την περίοδο φοίτησης. Αυτά διεξάγονται Κυριακή, είναι 3ωρης διάρκειας και επαναληπτικά, για όλα τα μαθήματα. Η παρουσία των μαθητών σε αυτά είναι υποχρεωτική. Σε περίπτωση απουσίας ενημερώνονται τηλεφωνικά οι γονείς. Αν υπάρχει λόγος που ο μαθητής δεν θα προσέλθει στο διαγώνισμα, οφείλει να έχει ενημερώσει νωρίτερα τη γραμματεία καθώς και τον υπεύθυνο, για το διαγώνισμα, καθηγητή.\n1. Το πρόγραμμα των μαθημάτων διαμορφώνεται από τη διεύθυνση του Φροντιστηρίου, η οποία διατηρεί το δικαίωμα αλλαγής του, ανάλογα με τις ανάγκες των τμημάτων και των διδασκόντων καθηγητών.\n2. Τα τμήματα του Φροντιστηρίου είναι ολιγομελή. Την ευθύνη για τον καταρτισμό τους έχει η διεύθυνση σπουδών, η οποία διατηρεί το δικαίωμα επαναπροσδιορισμού και ανασύνθεσής τους, όταν το κρίνει απαραίτητο.\n3. Η διάρκεια της φοίτησης είναι 9 μήνες για τη χειμερινή περίοδο μαθημάτων και 5 ή 6 εβδομάδες για τη θερινή. Μπορεί ένας μαθητής να κάνει την εγγραφή του και μετά την έναρξη κάθε περιόδου, αρκεί η διεύθυνση του Φροντιστηρίου να κρίνει ότι μπορεί να ενταχθεί σε κάποιο από τα υπάρχοντα τμήματα ή να δημιουργηθεί καινούργιο τμήμα.\n4. Ως ημέρες αργίας για το Φροντιστήριο, ορίζονται οι επίσημες σχολικές αργίες. Ειδικότερα, την περίοδο των Χριστουγέννων το Φροντιστήριο παραμένει κλειστό από 24 Δεκεμβρίου έως και 02 Ιανουαρίου, ενώ την περίοδο του Πάσχα το Φροντιστήριο παραμένει κλειστό από Μ. Πέμπτη έως και Τρίτη του Πάσχα.\n5. Ώρες μαθημάτων που χάνονται με υπαιτιότητα των καθηγητών (λόγοι υγείας, έκτακτες οικογενειακές υποχρεώσεις κ.ά.) αναπληρώνονται με ευθύνη των ίδιων των καθηγητών και αφού ενημερωθεί η γραμματεία του Φροντιστηρίου, ώστε να ειδοποιηθούν έγκαιρα οι μαθητές.\n6. Οι μαθητές πρέπει να συνεργάζονται με τους καθηγητές τους και να είναι συνεπείς στις υποχρεώσεις τους που απορρέουν από τη διδασκαλία (μελέτη μαθήματος, γραπτές εργασίες, ασκήσεις, τήρηση τετραδίων κ.ά.).\n7. Οι καθηγητές οφείλουν να είναι στο χώρο του Φροντιστηρίου έγκαιρα, πριν την έναρξη της 1ης ώρας του προγράμματός τους. Για οποιαδήποτε απουσία ή καθυστέρησή τους πρέπει να ειδοποιούν το Φροντιστήριο (γραμματεία - διεύθυνση) ώστε να προληφθεί η αναστάτωση που πιθανά θα προκληθεί στο πρόγραμμα.\n8. Οι καθηγητές πρέπει να έχουν προγραμματίσει έγκαιρα το μάθημά τους και να έχουν φροντίσει να ενημερωθεί νωρίτερα η γραμματεία για πιθανό έκτακτο διδακτικό υλικό που θα χρειαστούν (φωτοτυπίες κ.ά.). Τα θέματα για τα διαγωνίσματα οφείλουν να τα παραδίδουν στη γραμματεία 3 τουλάχιστον ημέρες πριν τη διεξαγωγή τους. Τα διαγωνίσματα πρέπει να διορθώνονται σε εύλογο χρονικό διάστημα, να τα βλέπουν οι μαθητές και να παραδίδονται στη γραμματεία.\n9. Οι καθηγητές πρέπει να ενημερώνουν τη διεύθυνση του Φροντιστηρίου για τις έκτακτες διδακτικές ώρες, που οι ίδιοι κρίνουν ότι πρέπει να γίνουν σε μαθητές ή τμήματα του Φροντιστηρίου, ή για ώρες που τους έχουν ζητηθεί από μαθητές.\n1. Οι μαθητές οφείλουν να σέβονται το χώρο του Φροντιστηρίου. Δεν πρέπει να προκαλούν φθορές στις κτηριακές εγκαταστάσεις και στον εξοπλισμό του.\n2. Οι μαθητές και οι καθηγητές είναι υποχρεωμένοι να σέβονται τους κανόνες υγιεινής. Πρέπει να διατηρούν την καθαριότητα μέσα και έξω από το κτίριο και πρέπει να ρίχνουν τα απορρίμματα στους ειδικούς κάδους και τα καλάθια που βρίσκονται στο χώρο.\n3. Το κάπνισμα δεν επιτρέπεται σε κανένα χώρο του Φροντιστηρίου, καθώς και στη στεγασμένη κεντρική είσοδο, πρώτιστα για λόγους υγείας και κατόπιν για λόγους καθαριότητας και ευπρέπειας.\n4. Τα κινητά τηλέφωνα, εφόσον υπάρχουν, πρέπει να είναι κλειστά στη διάρκεια των μαθημάτων, ενώ στα διαλείμματα η χρήση τους είναι ελεύθερη.\n5. Το κλιμακοστάσιο, οι διάδρομοι και η γραμματεία βιντεοσκοπούνται προς αποφυγή αδικημάτων κατά της ζωής και της περιουσίας βάσει του Γενικού Κανονισμού για την Προστασία των Προσωπικών Δεδομένων (GDPR).\n1. Το Φροντιστήριο έχει προγραμματίσει δύο ενημερώσεις γονέων (μία πριν τις γιορτές των Χριστουγέννων και μία πριν τις γιορτές του Πάσχα) για τη χειμερινή περίοδο και μία ενημέρωση (την τελευταία εβδομάδα) για τη θερινή περίοδο. Εκτός όμως από τις παραπάνω ενημερώσεις, ο γονέας έχει τη δυνατότητα, όποτε θελήσει, να κλείσει μέσω της γραμματείας, ραντεβού με οποιονδήποτε από τους διδάσκοντες καθηγητές, ώστε να ενημερωθεί για την πρόοδο του παιδιού του.\n2. Για οποιοδήποτε πρόβλημα παρουσιαστεί κατά τη φοίτηση του μαθητή (μειωμένη απόδοση, ελλιπές διάβασμα, προβλήματα συμπεριφοράς κ.ά.) ο γονέας ή ο κηδεμόνας θα ενημερώνεται προσωπικά, είτε από τη διεύθυνση του Φροντιστηρίου είτε από τον καθηγητή που διαπίστωσε το πρόβλημα.\n3. Το Φροντιστήριο πιστεύει πολύ στη συνεργασία με τους γονείς. Είναι πολύ σημαντικό, οι γονείς να ενημερώνουν το Φροντιστήριο για τις ιδιαιτερότητες του παιδιού, για τα πιθανά προβλήματα που αντιμετωπίζει και για τις ιδιαίτερες απαιτήσεις που έχει. Έτσι οι καθηγητές του θα μπορούν καλύτερα να το βοηθήσουν, προσθέτοντας τα στοιχεία αυτά στην ήδη διαμορφωμένη εικόνα που έχουν για το παιδί, μετά από τη συνεχή προσωπική επαφή μαζί του.\n4. Οι γονείς οφείλουν να εξοφλούν τα συμφωνημένα δίδακτρα φοίτησης προκαταβάλλοντάς τα μέχρι και τη 10η ημέρα κάθε μήνα. Πιθανά οικογενειακά προβλήματα που μπορεί να προκαλέσουν καθυστέρηση στην καταβολή των διδάκτρων αντιμετωπίζονται με κατανόηση εφόσον υπάρξει σχετική και έγκυρη ενημέρωση της διεύθυνσης από το γονέα.\nΟ Εκπαιδευτικός Οργανισμός Φροντιστήρια Υποδομή, με σεβασμό στα προσωπικά σας δεδομένα, εφαρμόζει τον νέο κανονισμό 2016/679 της Ευρωπαϊκής Ένωσης. Πρόκειται για τον Γενικό Κανονισμό Προστασίας Δεδομένων (General Data Protection Regulation - GDPR), ο οποίος ψηφίστηκε στις 27 Απριλίου 2016 και τέθηκε σε υποχρεωτική εφαρμογή για όλα τα κράτη μέλη της Ευρωπαϊκής Ένωσης από τις 25 Μαΐου 2018.


Ασύρματη ΗΛΕΚΤΡΟΘΕΡΑΠΕΙΑ (#OpenPraxis) - IEK Praxis\n#Ασύρματη ΗΛΕΚΤΡΟΘΕΡΑΠΕΙΑ (#OpenPraxis)\nΤο σεμινάριο υλοποιείται σε συνεργασία με την εξειδικευμένη εταιρεία μηχανημάτων και εξοπλισμού Φυσικοθεραπείας AMISTIM\nΣτο σεμινάριο θα παρουσιαστούν τα παρακάτω αντικείμενα:\nmi-SCAN: Προσωπικό άγγιγμα. Αυτή η λειτουργία χρησιμοποιεί τον αισθητήρα για να προσδιορίσει και να προσαρμόσει τις βέλτιστες παραμέτρους διέγερσης για κάθε ασθενή και κάθε συνεδρία.\nmi-ACTION: Συμμετοχή του ασθενή. Οι συνδυασμένες ενεργητικές ασκήσεις επιτρέπουν στο θεραπευτή να ενσωματώσει καλύτερα την ηλεκτροδιέγερση στη θεραπεία. Το mi-ACTION επιτρέπει στους ασθενείς, να προκαλέσουν την ηλεκτρική διέγερση μόνο μετά από τη δική τους μυϊκή σύσπαση.\nmi-TENS: Αυτορυθμιζόμενη θεραπεία. Συνεχής έλεγχος της έντασης διέγερσης, προκειμένου να εξαλειφθούν οι ανεπιθύμητες συσπάσεις, κατά τη διάρκεια ενός προγράμματος αναλγησίας.\nmi-RANGE: Έλεγχος της έντασης. Προκειμένου να ενισχυθούν οι βέλτιστες μυϊκές συσπάσεις σε προγράμματα χαμηλής συχνότητας (endorphinic), το mi-RANGE δείxνει στο θεραπευτή το ελάχιστο επίπεδο έντασης.\nΤο Σεμινάριο απευθύνεται σε Αποφοίτους, Εργαστηριούχους Φυσικοθεραπευτές και Σπουδαστές Σχολών Φυσικοθεραπείας, οι οποίοι επιθυμούν να ενημερωθούν για την σπουδαιότητα και τα θεραπευτικά αποτελέσματα που προσφέρει η ασύρματη νευρομυϊκή ηλεκτροδιέγερση.\nΣκοπός του Σεμινάριου Ασύρματης Ηλεκτροθεραπείας είναι η γνωριμία με τη θεραπεία που προσφέρει πλήρη ελευθερία κινήσεων επιτρέποντας το συνδυασμό ενεργητικών ασκήσεων με ηλεκτροδιέγερση για καλύτερα αποτελέσματα στον ασθενή.\nΒεβαίωση παρακολούθησης από το Πιστοποιημένο ΚΕΔΙΒΙΜ 2 Praxis ( Αριθμός Πιστοποίησης ΕΟΠΠΕΠ 1110101832 ) σε συνεργασία με την εταιρεία AMISTIM


Αν η οικονομία δεν ήταν το μεγάλο ατού του Τσίπρα – Real Politics\nΑν η οικονομία δεν ήταν το μεγάλο ατού του Τσίπρα\nΤον Απρίλιο του 2015 είχε χαρακτηρίσει τον τότε υπουργό Oικονομικών Γιάνη Βαρουφάκη asset της κυβέρνησης και της… χώρας γιατί ξέρει την οικονομία καλύτερα και τον ζηλεύουν!\nΤα αποτελέσματα γνωστά. Η τραγωδία του Ιουλίου, η αποπομπή του Βαρουφάκη, το τρίτο μνημόνιο και η δραματική ομολογία του κ. Τσίπρα, δύο χρόνια αργότερα, ότι έκανε λάθος επιλογή προσώπου.\nΣτην προχθεσινή του συνέντευξη στο OPEN, με τη γνωστή αμετροέπεια που τον διακρίνει αναφώνησε «η οικονομία είναι το μεγάλο μου ατού», τοποθέτηση που έκανε ακόμη μεγαλύτερη εντύπωση από τα όσα σημαντικά είπε για το διαζύγιο με τον Καμμένο και την κυβερνητική κρίση που διολισθαίνει επικίνδυνα προς την πολιτική κωμωδία.\nΔεν μπορεί ο πρωθυπουργός να διατυπώνει αυτό τον ισχυρισμό όταν στο Ευρωβαρόμετρο του περασμένου Νοεμβρίου (πρόκειται για ευρωπαϊκή και όχι ελληνική έρευνα) το 94% των Ελλήνων δηλώνει ότι η κατάσταση στην οικονομία είναι κακή ή πολύ κακή και μόνο το 6% είναι ικανοποιημένο!\nΟταν επίσης το 32% βρίσκεται σε επαγγελματική ανασφάλεια και για τους επόμενους 12 μήνες το 36% προβλέπει ότι τα πράγματα στην οικονομική του κατάσταση θα πάνε χειρότερα και μόνο το 16% καλύτερα.\nΤο παλιό καλό άλλοθι ότι για όλα φταίνε οι προηγούμενοι δεν μπορεί να ισχύει επ’ αόριστον.\nΤέσσερα χρόνια στην εξουσία είναι αρκετά για να διορθώσεις μια κατάσταση.\nΤο δημόσιο χρέος σκαρφάλωσε το 2018 στο 82% του ΑΕΠ και το ιδιωτικό χρέος διπλασιάστηκε από το 2014.\nΟι τράπεζες βρίσκονται στη χειρότερη κατάσταση από ποτέ, αδυνατούν να χρηματοδοτήσουν έστω και υποτυπωδώς την οικονομία και επιταχύνουν συνεχώς τους πλειστηριασμούς ακινήτων δημιουργώντας τεράστια κοινωνικά προβλήματα.\nΜε τρόμο σκέφτομαι τι θα γινόταν εάν η οικονομία δεν ήταν το μεγάλο ατού του πρωθυπουργού.\nΗ παράταξη που για μια δεκαετία τουλάχιστον έκανε πολιτική καριέρα με τη «γενιά των 700 ευρώ» ασκώντας κριτική στις χαμηλές αποδοχές τρέχει στο παρά ένα της νέας εκλογικής αναμέτρησης να αυξήσει τις κατώτατες αποδοχές, όταν η χώρα μας βρίσκεται παγκοσμίως στην τέταρτη θέση από το τέλος με ωρομίσθιο 4 ευρώ.\nΕίμαστε πίσω από την Αργεντινή και λίγο πάνω από τη Βραζιλία και τη Ρωσία.\nΟσοι νέοι έχουν κάνει σπουδές εξακολουθούν να φεύγουν κατά χιλιάδες στις χώρες της Ευρώπης και τα Εμιράτα.\nΤο ποσοστό της ανεργίας πράγματι μειώθηκε από το 20% στο 18%, αλλά σύμφωνα με τα επίσημα στοιχεία του υπουργείου Εργασίας οι μισές θέσεις είναι μερικής απασχόλησης με μέσο μισθό 350 ευρώ τον μήνα και οι υπόλοιπες στο Δημόσιο, που άρχισε να διογκώνεται και πάλι επικίνδυνα.\nΤο ποσοστό της ανεργίας στους νέους παραμένει στο 40%, όταν για παράδειγμα στη γειτονική Βουλγαρία κινείται κάτω από 10%.\nΕάν ο κ. Τσίπρας θεωρεί επιτυχία το υπερπλεόνασμα των 7,6 δισ. -μέρος του οποίου διανεμήθηκε με στόχο την ψηφοθηρία- πλανάται. Τα 5 δισ. από αυτά συγκεντρώθηκαν από κατασχέσεις τραπεζικών λογαριασμών, όταν τα συνολικά χρέη των πολιτών προς την Εφορία υπερβαίνουν τα 100 δισ. και αυξάνονται εντυπωσιακά μήνα με τον μήνα. Και φυσικά η υπερφορολόγηση είναι σε βάρος της ανάπτυξης.\nΟι δημόσιες επενδύσεις, αναγκαίες σε τέτοιες περιόδους, είναι ανύπαρκτες και ο ρυθμός ανάπτυξης για το 2018 που είχε υπολογιστεί στο 2,5%-2,7% πάει προς το 1,8%-2%, σύμφωνα με τα στοιχεία του Γραφείου Προϋπολογισμού της Βουλής.\nΓια να επιστρέψει η χώρα στην κανονικότητα και να μπορεί ο πρωθυπουργός να μιλά για ατού, η χώρα πρέπει να βγει στις αγορές.\nΟχι δειλά και σκηνοθετημένα όπως σχεδιάζει ο Ευκλείδης Τσακαλώτος, αλλά κανονικά με δεκαετές ομόλογο. Δυστυχώς όμως για εκείνον και την Ελλάδα το επιτόκιο βρίσκεται κολλημένο στα επίπεδα του 4,4%, πολύ πιο πάνω από τις άλλες χώρες που βγήκαν από μνημόνια (Πορτογαλία 1,7%, Ιρλανδία 0,9%).\nΓια τους μεγάλους διεθνείς οίκους αξιολόγησης, από τη βαθμολογία των οποίων καθορίζεται εν πολλοίς και το επιτόκιο δανεισμού, η χώρα μας βρίσκεται από τρία έως έξι επίπεδα κάτω από το όριο.\nΤο 2019 προβλέπεται να είναι δύσκολη χρονιά για την παγκόσμια οικονομία.\nΤην πρόβλεψη αυτή κάνουν όλοι οι μεγάλοι ξένοι οικονομικοί αναλυτές που χτυπάνε καμπανάκια. Και σε αυτές τις περιπτώσεις ο πρώτος που πληρώνει τα σπασμένα είναι ο πιο αδύναμος κρίκος.\nΗ Ελλάδα έχει την ατυχία να βρίσκεται σε προεκλογική περίοδο, η κυβέρνηση να έχει μπει σε λογική παροχών για να σώσει τα ποσοστά της και για τον ίδιο λόγο να έχει αφήσει στο ράφι τις μεταρρυθμίσεις, ενώ ο πρωθυπουργός πιστεύει πως το μεγάλο του ατού είναι η οικονομία!\nΧειρότερος συνδυασμός δεν θα μπορούσε να υπάρξει.\nΟ κίνδυνος είναι άμεσος και στην κυβέρνηση το γνωρίζουν καλά. Προσποιούνται τους άνετους γιατί γνωρίζουν ότι φεύγουν.\nΗ νέα κυβέρνηση θα έχει με το καλημέρα δύσκολη δουλειά στην οικονομία.\nΓιάννης Πρετεντέρης: Το παρακράτος και οι φερετζέδες


Οι ΗΠΑ αναστέλουν τους εμβολιασμούς με Johnson & Johnson | Crisismonitor.gr\nΠροσωρινή αναστολή των εμβολιαμών με το εμβόλιο της Johnson & Johnson εξέδωσε ο αμερικανική Αρχή Τροφίμων και Φαρμάρων (FDA), μετά από την ανακοίνωση έξι περιστατικών θρομβέσεων μετά τον εμβολιασμό.\nΤην προσωρινή αναστολή των εμβολιασμών με το εμβόλιο της J&J ζητά από τους επαγγελματίες υγείας ο FDA και οι περιφερειακές δομές του. Η απόφαση ακολουθεί την καταγραφή έξι κρουσμάτων με θρόμβωση μετά τη λήψη του εμβολίου.\nΣύμφωνα με τους New York Times που πρώτοι δημοσίευσαν το θέμα και τα έξι κρούσματα είναι γυναίκες ηλικίας από 18 έως 48 ετών. Συνολικά στις ΗΠΑ το εμβόλιο της J&J έχει χορηγηθεί σε πάνω από 7 εκατ. άτομα. Αυτό σημαίνει ότι οι πιθανότητες θρομβώσεων είναι 1,5 ανά εκατομμύριο.\nΟ FDA συστήνει στους επαγγελματίες υγείας να μην χορηγούν προσωρινά το εμβόλιο, κίνηση που δεν αντιστοιχεί ακριβώς σε πάγωμα εμβολιασμών. Ωστόσο, όπως αναφέρουν οι NY Times η ομοσονδιακή κυβέρνηση αναμένεται να εκδώσει διαταγή αναστολής σε όλες τις εγκαταστάσεις που διενεργείται εμβολιασμός και είναι υπό τον έλεγχο της.\nΕλλείψεις και ερωτηματικά\nΕιδικοί από τον FDA και το Κέντρο Λοιμωδών Νοσημάτων (CDC) θα ξεκινήσουν νέους ελέγχους των στοιχείων για να αποφασίσουν αν ο εμβολιασμός θα συνεχιστεί κανονικά ή αν θα περιοριστούν οι ηλικίες στις οποίες χορηγείται το εμβόλιο.\nΗ εξέλιξη αυτή αναμένετια να δυσχαιράνει το πλάνο εμβολιασμού του γενικού πληθυσμού, οδηγώντας σε καθυσερήσεις και πιθανώς σε ελλείψεις.\nΗ απόφαση του FDA έρχεται τη στιγμή που η J&J ξεκίνησε τη διανομή του εμβολίου της στην Ευρώπη, το οποίο αναμενόταν για να γεμίσει τα κενά από τις καθυστερημένες παραδόσεις της AstraZeneca και από τον ηλικιακό περιορισμό των κατάλληλων ληπτών του. Ακόμα δεν είναι σαφές πως αντιδράσεις ο EMA.\nΣτην περίπτωση της AstraZeneca καταγράφηκε μεγάλη απόκλιση μεταξύ του EMA και των περισσοτέρων χωρών της ΕΕ, δημιουργώντας δυσαρμονία που κλωνίζει την εμπιστοσύνη των πολιτών.\nΥπό πίεση η μετοχή\nΠιέσεις από ρευστοποιήσεις δέχθηκε η μετοχή της J&J αμέσως μετά την ανακοίνωση της εμπλοκής στις ΗΠΑ. Η αγορά έως τώρα δεν είχε αντιδράσει αν και οι φήμες γα τα προβλήματα του εμβολίου της πλανόνταν καιρό.\nTCL 10 5G: Με ασύλληπτη ταχύτητα 5G θα είστε ασταμάτητοι


Η γέννηση του αυταρχισμού | Η ΚΑΘΗΜΕΡΙΝΗ\nΟ δημοσιογράφος Μίλτον Μάγερ πρωτοπήγε στη Γερμανία το 1935. «Ως Αμερικανός, έβρισκα αποκρουστική την άνοδο του εθνικοσοσιαλισμού. Ως Αμερικανός γερμανικής καταγωγής, ντρεπόμουν. Ως Εβραίος, συγκλονίστηκα. Ως δημοσιογράφος, γοητεύτηκα από το θέμα». Εμεινε ένα μήνα στο Βερολίνο προσπαθώντας να πάρει συνέντευξη από τον Χίτλερ. Δεν τα κατάφερε, και έκανε ένα μακρύ ταξίδι στη χώρα για μια σειρά από άρθρα. Εμεινε έκπληκτος: «Πρώτη φορά συνειδητοποίησα ότι ο ναζισμός ήταν ένα μαζικό κίνημα και όχι μια τυραννία των διαβολικών λίγων εις βάρος των αβοήθητων πολλών. (…) Καταστάλαξα ότι ήθελα να καταλάβω τον μέσο Γερμανό».\nΗ τωρινή άνοδος του λαϊκισμού και η αύξηση των αυταρχικών καθεστώτων σε όλο τον κόσμο έκαναν το βιβλίο ξανά επίκαιρο. Επανεκδόθηκε πέρυσι με ένα μακρύ επίλογο του ιστορικού Richard J. Evans και με ένα ερώτημα να πλανάται: μπορεί ο εφιάλτης να επαναληφθεί; Μπορεί να ξαναζήσουμε στη δίνη του Μεσοπολέμου; «Το πρόβλημα είναι πως ο ναζισμός ήταν τόσο φρικιαστικός και τόσο βάρβαρος, που πολλοί άνθρωποι σε έθνη όπου ο αυταρχισμός κερδίζει έδαφος δυσκολεύονται να δουν παραλληλισμούς μεταξύ του χιτλερικού καθεστώτος και των κυβερνήσεών τους», γράφει ο διακεκριμένος καθηγητής της Νομική Σχολής του Χάρβαρντ Cass R. Sunstein. «Πολλοί παρατηρητές της ναζιστικής περιόδου απεικονίζουν μια σειρά από σχεδόν ασύλληπτα γεγονότα, ένα έθνος που αποτρελάθηκε. Αυτό επαναπαύει τους ανθρώπους με τη σκέψη ότι αυτό δεν μπορεί να ξαναγίνει. Αλλά υπάρχουν κάποιες περιγραφές της χιτλερικής ανόδου πιο βαθιές και πιο προσωπικές. Εστιάζουν λιγότερο στους γνωστούς ηγέτες, στα σημαντικά γεγονότα, στην κρατική προπαγάνδα, στους φόνους και στον πόλεμο, και περισσότερο στις λεπτομέρειες της καθημερινής ζωής. Εξηγούν πώς οι άνθρωποι μπορούν να κάθονται ήσυχοι και να ζουν κανονικές ζωές εν μέσω φριχτών γεγονότων, ή ακόμη και να συμμετέχουν σε αυτά… Ο αυταρχισμός γίνεται εφικτός από την αδράνεια, από τις μικρές αποφάσεις αμέτρητων απλών πολιτών που επιλέγουν να συνεχίσουν την καθημερινή τους ζωή αντί να αντισταθούν» (New York Review of Books 28.6.2018).\nΟ Μάγερ έμεινε έκπληκτος μετά την επαφή του με τα δέκα μέλη του ναζιστικού κόμματος. Διαπίστωσε ότι «δεν ήξεραν πριν από το 1933 ότι ο ναζισμός ήταν το απόλυτο κακό. Δεν το γνώριζαν ούτε την περίοδο 1933-1945. Και δεν το ξέρουν τώρα», έγραφε το 1952. Ολοι πίστεψαν στον Χίτλερ. Τον έβλεπαν σαν «κάποιον που αισθανόταν τον λαό», μιλούσε εναντίον όλων των πολιτικών και των κοινοβουλευτικών κομμάτων και καταπολέμησε τη διαφθορά. Πίστευαν ότι το Ολοκαύτωμα ήταν fake news. Τέσσερις από αυτούς επέμεναν ότι οι μόνοι Εβραίοι που πήγαν σε στρατόπεδα συγκέντρωσης ήταν προδότες του έθνους και οι υπόλοιποι διώχτηκαν αφού πούλησαν τις περιουσίες τους σε τιμές αγοράς. Ο εισπράκτορας συμφώνησε ότι η δολοφονία των Εβραίων «ήταν λάθος εκτός αν έκαναν προδοσία εν καιρώ πολέμου και φυσικά αυτό έκαναν. (…) Κάποιοι λένε ότι έγιναν (μαζικές δολοφονίες) και κάποιοι όχι (…) μου δείχνεις φωτογραφίες απογυμνωμένων κρανίων, αλλά αυτό δεν αποδεικνύει τίποτε. (…) Και στο τέλος, τέλος ο Χίτλερ δεν είχε καμιά σχέση».\n«Αυτό που συνέβη», είπε ο φιλόλογος καθηγητής, «ήταν ο σταδιακός εθισμός των ανθρώπων να κυβερνώνται διά των εκπλήξεων· να αποδέχονται αποφάσεις που έμεναν κρυφές· να πιστέψουν ότι η κατάσταση είναι τόσο σύνθετη που η κυβέρνηση έπρεπε να αναλάβει άμεση δράση σύμφωνα με πληροφορίες που ο κόσμος δεν θα καταλάβαινε, ή ότι η κατάσταση ήταν τόσο επικίνδυνη που ακόμη κι αν οι πολίτες καταλάβαιναν τις πληροφορίες, αυτές δεν θα έπρεπε να ανακοινωθούν για λόγους εθνικής ασφάλειας». Η διαδικασία οικοδόμησης ενός ολοκληρωτικού κράτους «έγινε σταδιακά και ανεπαίσθητα. Κάθε βήμα μασκαρευόταν (πιθανώς και αθέλητα) ως προσωρινό έκτακτο μέτρο, ή συσχετιζόταν με την πατριωτική πίστη και πραγματικούς κοινωνικούς σκοπούς. Ολες αυτές οι κρίσεις και όλες αυτές οι μεταρρυθμίσεις (και οι αληθινές μεταρρυθμίσεις) κρατούσαν τους ανθρώπους απασχολημένους και δεν μπορούσαν να δουν την αργή υπόγεια κίνηση, τη συνολική διαδικασία…».\nΟμως η φωνή του Μίλτον Μάγερ από το παρελθόν άλλα λέει: «Ο ναζισμός κατέλαβε τη Γερμανία, όχι με κάποια εξωτερική επίθεση ή εσωτερική ανατροπή αλλά με μια κραυγή, ένα ουρλιαχτό. Ηταν αυτό που οι περισσότεροι Γερμανοί ήθελαν, ή έφτασαν να θέλουν υπό την πίεση της πραγματικότητας και των ψευδαισθήσεών τους. Το ήθελαν, το πήραν και τους άρεσε. Επέστρεψα (στις ΗΠΑ) λίγο φοβισμένος για την πατρίδα μου. Φοβισμένος για το τι μπορεί να θελήσουμε, τι μπορεί να πάρουμε και να μάς αρέσει υπό την πίεση της πραγματικότητας και των ψευδαισθήσεών μας. Ενιωσα –και νιώθω ακόμη– ότι δεν συνάντησα τον Γερμανό Ανθρωπο, αλλά τον Ανθρωπο. Αυτός έτυχε να γεννηθεί στη Γερμανία σε συγκεκριμένες συνθήκες. Μπορεί να γεννηθεί εδώ σε συγκεκριμένες συνθήκες· μπορεί αυτός να είμαι εγώ. Εάν εγώ και οι συμπατριώτες μου υποκύψουμε σε μια αλληλουχία συνθηκών, κανένα σύνταγμα, κανένας νόμος, καμιά αστυνομία και σίγουρα κανένας στρατός δεν θα μπορέσει να μας προστατεύσει από το κακό. (…) Τα έθνη δεν είναι φτιαγμένα από ξύλο και πέτρα, αλλά από ανθρώπους, και όπως είναι αυτοί έτσι θα είναι και τα έθνη…».


Μετατροπή σε λέβητα πετρελαίου HELIOS με καυστήρα BMIX DIGITAL στο Αιγίνιο - ADTHERM\nΜετατροπή λέβητα πετρελαίου HELIOS σε πελλετ με τον καυστήρα BMIX DIGITAL στο Αιγίνιο Πιερίας σε μονοκατοικία 155 τετραγωνικών μέτρων. Συνδέθηκε Η λειτουργία του καυστήρα με τις αυτονομίες των χώρων και τοποθετήθηκε δεξαμενή πελλετ 180 κιλά. Η πλήρης μετατροπή του χαλύβδινου λέβητα παραδόθηκε σε 4 ώρες έτοιμος να υποδεχθεί την νέα χειμερινή σεζόν, με οικονομία στα χρήματα αλλα και πολύ λιγότερο κόπο σε σύγκριση με την τζακόσομπα που εξυπηρετούσε μέχρι σήμερα τις θερμαντικές ανάγκες του χώρου.\nΟικία Τ.ΜΜονοκατοικία 155 τ.μ.\nΚαυστήραςπελλετ Bmix Digital


Ρέγκλινγκ: Μάλλον απίθανη η έξοδος της Βρετανίας από την ΕΕ - Pelop.gr\nΟ επικεφαλής του Ευρωπαϊκού Μηχανισμού Σταθερότητας (ESM) δεν πιστεύει πως η Μεγάλη Βρετανία θα αποχωρήσει από την ΕΕ. «Bρισκόμαστε στην αρχή μιας μεγάλης διαδικασίας, πολλά μπορούν να συμβούν» αναφέρει στο γερμανικό οικονομικό περιοδικό Wirtschaftswoche.\nΠάντως, εάν η Μεγάλη Βρετανία παραμείνει στην ΕΕ, ο Ρέγκλινγκ αναμένει την παγίωση μιας Ευρώπης των δύο ταχυτήτων και στα νομίσματα. «Η Μ. Βρετανία μαζί με τη Δανία, τη Σουηδία και άλλες χώρες θα βρίσκονται στον εξωτερικό κύκλο. Η Ευρωζώνη θα αποτελείται από χώρες ισχυρά ενσωματωμένες» δηλώνει.


PUGNA STREET PRESS: Pugna Street Press\nAντί για μανιφέστο\n"Η ιδέα του περιοδικού είναι βασισμένη σε εσένα, η δύναμή του βρίσκεται στα χέρια σου. Το έντυπο Pugna δεν είναι προϊόν αλλά ένα εργαλείο που μπορεί να σου χρησιμεύσει για να απαλλαγείς από το σύνδρομο της αστικής κλειστοφοβίας. Η κίνησή μας έχει σκοπό τη διάδοση της hip hop κουλτούρας, να κάνει πράξη τον δημιουργικό ακτιβισμό και να μας βάλει όλους σε σκέψεις που δεν κάναμε μέχρι σήμερα. Για εμάς δεν υπάρχουν όρια και αυτό που κάνουμε βγαίνει μέσα από την καρδιά μας."\nΗ Pugna Team ξεκίνησε από τον Ιανουάριο του 2008 την έκδοση και διακίνηση του εντύπου Pugna (street press) για να προβάλει και να στηρίζει «κάθε τέχνη και δημιουργικό ακτιβισμό». Οι επιρροές μας είναι: όλοι εσείς, η μουσική και τα τέσσερα στοιχεία της hip hop κουλτούρας, η τέχνη και τα κινήματα του δρόμου, οι ομάδες και τα άτομα που κάνουν πράξη τον δημιουργικό ακτιβισμό, οι θεωρίες που γίνονται πράξη, όλοι όσοι έδωσαν ή έχασαν τη ζωή τους για να ακουστεί η αλήθεια..\nΤον πρόεδρο τον κρεμάσαμε και έτσι δεν έχουμε…Λειτουργούμε με συνελεύσεις και συγκεντρώσεις, συνήθως ακατάλληλες ώρες. Υπάρχουν γενικά και αόριστα κάποιοι τομείς όπως ο “Art & Design”, o “Δημοσίων Σχέσεων” κ.τ.λ. στους οποίους συμμετέχει όποιος θέλει με όποιο τρόπο θέλει. Στα λειτουργικά έξοδα συνεισφέρουμε όλοι. Ότι έχει να πει κάθε μέλος είναι σημαντικό και όλοι παίρνουν στα σοβαρά την άποψή του.\nΤο έντυπο διανέμετε από τους συνδέσμους της Pugna Team σε όποια πόλη υπάρχούν, από το δίκτυο συνεργατών και υποστηρικτών του εντύπου. Όπου δεν γίνετε με έναν από τους παραπάνω τρόπους η διανομή γίνετε μέσω ταχυδρομείου. Επίσης, 25 μέρες μετά την έκδοση του, το έντυπο είναι διαθέσιμο σε ηλεκτρονική μορφή για όσους δεν πρόλαβε να φτάσει στα χέρια τους.\nΔεν είμαστε δημοσιογράφοι αλλά αγαπάμε αυτό που κάνουμε. έχουμε επιλέξει η κίνηση μας να μην είναι κερδοσκοπική. Δεν προβάλλουμε με ιδιαίτερο και διαφορετικό τρόπο φίλους και γνωστούς μας καλλιτέχνες και όχι μόνο. Δεν προσκυνάμε είδωλα.\nΣυμμετοχή & υποστήριξη στο έντυπο Pugna\nΟι τρόποι με τους οποίους μπορείς να στηρίξεις την κίνηση που κάνουμε είναι:\nΜπορείς να γίνεις συνδρομητής στο περιοδικό και να το λαμβάνεις κατευθείαν στο σπίτι σου.\nΗ ομάδα του περιοδικού είναι πάντα ανοιχτή σε προτάσεις και δέχεται να δημοσιεύσει άρθρα, ποιήματα, διηγήματα κτλ χωρίς κανένα αντίτιμο. Επίσης, αποδέχεται τη συνεργασία με άτομα που χωρίς να είναι μέλη στην Pugna Team επιθυμούν να συνεισφέρουν στο δημιουργικό της έργο. Καλοδεχούμενες είναι και οι προτάσεις συνεργασίας από άλλες ομάδες που σχετίζονται με τη hip hop κουλτούρα, τον δημιουργικό ακτιβισμό και τα υπόλοιπα άρθρα που απασχολούν την θεματολογία του περιοδικού.\n-Μέλος στην Pugna Team\nΌταν γίνεις μέλος στην ομάδα, τότε μπορείς να είσαι πλέον μαζί μας απ’ την σύνταξη μέχρι την έκδοση του περιοδικού σε όποιον τομέα θες να συμμετέχεις.\nΗ συλλογικότητα μας λειτουργεί χωρίς ιεραρχία και οι αποφάσεις παίρνονται από κοινού σε συγκεντρώσεις και συνελεύσεις.\nΑναρτήθηκε από Pugna Street Press στις 11:24 π.μ.\nKατεβάστε προηγούμενα τεύχη του εντύπου\nΤο μανιφέστο του Banksy\nΤα Περιεχόμενα (όλα τα τεύχη)


H έναρξη του φετινού της ταξιδιού για την ενημέρωση των κακοήθη γυναικολογικών όγκων , θα ξεκινήσει την Κυριακή 2 Ιουνίου και ώρα 10:00-12:00, στο Πάρκο Ελευθερίας.\nΟ Σύλλογος Κ.Ε.Φ.Ι. Αθηνών και η Ομάδα Ασθενών Γυναικολογικού Καρκίνου «Εριφύλη» σε συνεργασία με την Α’ Μαιευτική και Γυναικολογική Κλινική του Πανεπιστημίου Αθηνών Τμήμα Γυναικολογικής Ογκολογίας διοργανώνουν εκδήλωση ενημέρωσης στο Πάρκο Ελευθερίας.\nΕπίσημοι καλεσμένοι η ομάδα «Ride4Women», μια πρωτοβουλία ομάδα ιατρών, γυναικολόγων ογκολόγων, από την Ευρώπη, που μέσω της ποδηλασίας μακρινών αποστάσεων στοχεύουν στην ευαισθητοποίηση αλλά και στην εκπαίδευση του κοινού πάνω στην πρόληψη και την έγκαιρη διάγνωση του καρκίνου τραχήλου της μήτρας.\nΗ εκδήλωση αυτή είναι η έναρξη του φετινού της ταξιδιού που θα καταλήξει στις 17 Ιουνίου στο Γκρατς της Αυστρίας και υποστηρίζεται και πάλι από την Ευρωπαϊκή Εταιρεία Γυναικολογικής Ογκολογίας (ESGO), η οποία διοργανώνει φέτος τον Νοέμβριο του 2019, το μεγαλύτερο Ευρωπαϊκό ετήσιο συνέδριο για τους κακοήθεις γυναικολογικούς όγκους, εδώ στην Αθήνα.\nΣτόχοι της δράσης είναι η\n• Συνηδητοποίηση της σπουδαιότητας του τακτικού γυναικολογικού ελέγχου.\nΠάρτε τα ποδήλατα σας ή και χωρίς αυτά και ελάτε μαζί μας να τους συμπαρασταθούμε σε αυτή τους την προσπάθεια.\nΦέρτε τα παιδιά σας! Τους φίλους σας!\nΥποστηρίξετε την δράση, υποστηρίξτε την πρόληψη\nΒοηθήστε στην ενημέρωση του κοινού.\nΕνωθείτε στα μέσα κοινωνικής δικτύωσης.\nΜοιραστείτε τις δικές φωτογραφίες ποδηλασίας με την ετικέτα #ride4women στο Facebook.\nΟ καρκίνος του τραχήλου της μήτρας είναι η 4η πιο συχνή μορφή καρκίνου που προσβάλλει τις γυναίκες.\nΠάνω από 58.000 γυναίκες κάθε χρόνο διαγιγνώσκονται με καρκίνο του τραχήλου της μήτρας στην Ευρώπη.\nΠερίπου 24.000 γυναίκες χάνουν τη ζωή τους κάθε χρόνο από την ασθένεια.\nΔύο γυναίκες πεθαίνουν κάθε μία ώρα από τον καρκίνο τραχήλου της μήτρας στην Ευρωπαϊκή Ένωση.\nΟ καρκίνος τραχήλου της μήτρας θεραπεύεται πλήρως όταν διαγνωστεί στα αρχικά της στάδια.\n9 Eυρωπαικές πόλεις, 1537 χιλιομετρα διαδρομής με ποδήλατα,από την αθήνα στο Γκρατς\n200 και πλέον γιατροί και επαγγελματίες υγείας.\nΠοδηλασία από την Αθήνα στο Γκράτς με εκδηλώσεις σε\n2 Ιουνίου Αθήνα\n5 Ιουνίου Σκόπια\n8 Ιουνίου Τίρανα\n9 Ιουνίου Ποντγκόριτσα\n13 Ιουνίου Σαράγεβο\n15 Ιουνίου Μπάνια Λούκα\n16 Ιουνίου Ζάγκρεμπ\n17 Ιουνίου Μάριμπορ\n17 Ιουνίου Γκράτς\nΆλλαξε το κάρμα του πρωινού σου σε 90''\nΜπαχαρικό εχθρός του κνησμού και της ξηρότητας\nΜ. Καρταπάνης: Αισιοδοξία για το Ερρίκος Ντυνάν\nΣτην εξωσωματική γονιμοποίηση ο γενετικός έλεγχος του εμβρύου είναι ασφαλής;\nΔήμος Κομοτηνής: «Θα κάνουμε το νοσοκομείο μέσω ΣΔΙΤ»


Πανεκπαιδευτικό κίνημα απέναντι στο νομοσχέδιο Γαβρόγλου! - Αποψεις | RED LINE\nRED LINE › Ελλαδα › Αποψεις › Πανεκπαιδευτικό κίνημα απέναντι στο νομοσχέδιο Γαβρόγλου!\n2019-01-26 08:22:20 EET\nΟι στοχεύσεις του νομοσχεδίου σχετικά με τα νέα κριτήρια διορισμών των αναπληρωτών καθηγητών/τριών, καθώς και τις συγχωνεύσεις ή καταργήσεις τμημάτων, που προωθεί, είναι ξεκάθαρες και εξυπηρετούν τη διάσπαση του εκπαιδευτικού κινήματος και την υποβάθμιση της δημόσιας εκπαίδευσης.\nΤο νέο σύστημα διορισμών για τους αναπληρωτές, όπως προτείνεται από το νομοσχέδιο, πέραν του ότι αποτελεί αγκάθι εργασιακής επισφάλειας και ελαστικοποίησης, δημιουργεί στους νέους ανθρώπους μια συνθήκη κοινωνικού κανιβαλισμού. Το πτυχίο και η προϋπηρεσία υποβαθμίζονται στο βωμό των ακαδημαϊκών προσόντων, οδηγώντας στον αποκλεισμό από τη δυνατότητα διορισμού έναν τεράστιο αριθμό αναπληρωτών. Συγκεκριμένα, με την υπομοριοδότηση/απαξίωση του πτυχίου σε σχέση με άλλα ακαδημαϊκά χαρτιά, το πτυχίο καθίσταται αναγκαία, αλλά όχι ικανή προϋπόθεση για δουλειά, αφού απαιτούνται επιπρόσθετα ακαδημαϊκά προσόντα που μπορεί ακόμη και να στερούνται συνάφειας με το αρχικό αντικείμενο σπουδών.\nΑυτό έχει ως αποτέλεσμα οι φοιτητές που βρισκόμαστε σε καθηγητικές σχολές, να μπαίνουμε σε έναν διαρκή αγώνα απόκτησης προσόντων. Το υπουργείο αδιαφορεί για το αν θα πρέπει να βάλουμε βαθιά το χέρι μέσα στην τσέπη για την απόκτηση αυτών των προσόντων είτε πληρώνοντας τα δίδακτρα των μεταπτυχιακών, είτε μεταναστεύοντας στο εξωτερικό για σπουδές, προκειμένου απλώς να διοριστούμε σε ένα σχολείο. Με το νομοσχέδιο αυτό μας κατευθύνει σε μια λογική κατάρτισης-επανακατάρτισης και απόκτησης εγγράφων, που θα πιστοποιούν ότι «υπερέχουμε των υπολοίπων». Κάπως έτσι εμπεδώνεται η αντίληψη ότι «δεν χρειάζεται να παλέψουμε όλοι μαζί» για καλύτερη δημόσια εκπαίδευση, αλλά «θα τα καταφέρω μόνος μου, κόντρα σε όλους τους υπόλοιπους».\nΠαρ’ όλα αυτά, όαση στην κινηματική ύφεση της περιόδου αποτέλεσαν οι δυναμικές και μαζικές αντιδράσεις απέναντι στο νομοσχέδιο. Στο προσκήνιο ήρθε ένας πολύμορφος αγώνας από αναπληρωτές, μόνιμους και αδιόριστους εκπαιδευτικούς, καθώς και από φοιτητικούς συλλόγους. Η νεολαία από την πρώτη στιγμή στάθηκε στο πλευρό των αναπληρωτών, καθώς πλήθος μαθητών βρέθηκε στο δρόμο μαζί με τους καθηγητές του, ενώ αρκετοί φοιτητικοί σύλλογοι είχαν μαζική παρουσία στις κινητοποιήσεις.\nΒασικός κορμός αυτών των κινητοποιήσεων υπήρξε το τριήμερο απεργιών που προκηρύχθηκε από τις ομοσπονδίες των εκπαιδευτικών στις 11, 14 και 17 Γενάρη. Απεργίες που συνοδεύτηκαν από συλλαλητήρια εξαιρετικής μαζικότητας και ζωντάνιας. Με σύνθημα «μαζικοί διορισμοί εκπαιδευτικών» καθηγητές, φοιτητές και μαθητές διατράνωσαν τη διαφωνία τους με το νομοσχέδιο και ξαναέδωσαν κινηματικό χρώμα στους δρόμους, πράγμα που είχαμε να δούμε καιρό. Απέναντι σε αυτή τη δυναμική η κυβέρνηση έδειξε αμέσως τα δόντια της με ένα ισχυρό κύμα καταστολής, που είχε ως αποτέλεσμα τραυματισμούς εκπαιδευτικών στις 11 και στις 14 Γενάρη.\nΕίναι χαρακτηριστικό ότι στις 17, ημέρα ψήφισης του νομοσχεδίου, δεν έγινε καν δεκτό το ψήφισμα των αναπληρωτών στη βουλή. Αυτή η στάση όμως δεν εμπόδισε το ξεδίπλωμα έντονης κινηματικής παρουσίας και αυτενέργειας, που πρόσθεσε αυτοπεποίθηση στον αγώνα. Η κατάληψη της πρυτανείας από το συντονισμό αναπληρωτών, αδιόριστων καθηγητών και φοιτητικών συλλόγων, ως κέντρου αγώνα, καθώς και οι μαζικές συνελεύσεις που εκτυλίχθηκαν σε αυτή ύστερα από κάθε συλλαλητήριο, υπήρξαν κομβικές. Συμβολικό αποτύπωμα του κινήματος των εκπαιδευτικών υπήρξε επίσης και η παρέμβαση του συντονισμού στην ΕΡΤ το Σάββατο 12/1, όπου ο εκπρόσωπός του, συνοδευόμενος από πανό και συνθήματα, εξέθεσε τις μεθοδεύσεις τις κυβέρνησης και κάλεσε την κοινωνία σε ανοιχτή στήριξη.\nΚρίνεται αναγκαίο, το κίνημα, που ξεδιπλώθηκε το προηγούμενο διάστημα, να μη μουδιάσει ύστερα από την ψήφιση του νομοσχεδίου, αλλά να διεκδικήσει τη μη εφαρμογή και την ανατροπή του με ένα πανεκπαιδευτικό μέτωπο καθηγητών, φοιτητών και μαθητών. Παρά τις δυσκολίες, ο αγώνας πρέπει να κλιμακωθεί και να γενικευθεί, καθώς η ελαστικοποίηση των εργασιακών συνθηκών μιας τόσο μεγάλης μερίδας δημοσίων υπαλλήλων θα επηρεάσει σε βάθος χρόνου τους πάντες. Ο αγώνας των αναπληρωτών θα πρέπει να αποτελέσει την αιχμή του δόρατος απέναντι στη συνολική νεοφιλελεύθερη επίθεση στην εκπαίδευση, αλλά και συνολικά την κοινωνία.\nΗ φοιτητική Αριστερά οφείλει να επανενεργοποιήσει τους φοιτητικούς συλλόγους και να φέρει το κίνημα των αναπληρωτών και αδιόριστων εκπαιδευτικών μέσα στις σχολές, ακόμη και ως εικόνα του μέλλοντος. Τα μνημόνια της κυβέρνησης ΣΥΡΙΖΑ είναι παρόντα και συνεχίζουν να πλήττουν τη δημόσια εκπαίδευση, όσο κι αν οι υπουργοί του διαμηνύουν το αντίθετο. Μόνη απάντηση στα σχέδιά τους είναι οι συλλογικές διεκδικήσεις για μόνιμους και μαζικούς διορισμούς, με βασικά κριτήρια το πτυχίο και την προϋπηρεσία. Ένα πρώτο ραντεβού για τη συνέχιση του αγώνα θα αποτελέσει το κάλεσμα του συντονισμού των αναπληρωτών το Σάββατο 26/1 στα Προπύλαια, για να δοθεί εκ νέου μία ηχηρή απάντηση στο νομοσχέδιο. Πρέπει όλοι και όλες να είμαστε εκεί.


Value Bet: Το εξόφθαλμο λάθος και τα combo της Πλζεν\nΚαλημέρα σε όλους και καλό σαββατοκύριακο. Εδώ είμαστε πάλι μετά την διακοπή των εθνικών ομάδων για να δούμε τι θα φέρει το κουπόνι. Σερί παιχνίδια από εδώ στο εξής μέχρι τα Χριστούγεννα και τις ομάδες να θέλουν να χτίσουν φόρμα. Πάμε να δούμε τι έχουμε επιλέξει.\nΞεκίνημα από την Τσεχία, όπου η Μλάντα Μπόλεσλαβ υποδέχεται την Παρντούμπιτσε.\nΜέτρια η φετινή Μλάντα που στο τελευταίο της παιχνίδι έχασε πιο εύκολα από ό,τι δείχνει το 1-0 από τη Σλάβια. Εντός συνήθως ανοίγουν τα παιχνίδια της αλλά δεν μπορώ να καταλάβω γιατί προσφέρεται ως καθαρό φαβορί. Η Παρντούμπιτσε είναι η φετινή έκπληξη του πρωταθλήματος, εκτός έδρας έχει επισκεφθεί δύσκολες έδρες και πήρε ένα διπλό και στην ήττα από τη Γιάμπλονετς ήταν καλούτσικη. Το σετ έχει εξόφθαλμο λάθος στα δικά μου μάτια και θα πάω στη κόντρα του φαβορί, στο 4,35 το 2 DNB.\nΠάμε στη Σερβία όπου η Νάπρεντακ υποδέχεται τη Μπάτσκα Τόπολα.\nΗ γηπεδούχος δεν είναι σε καλή κατάσταση, δυσκολεύεται να σκοράρει και αν δεν βελτιωθεί επειγόντως θα έχει μπελάδες αφού βρίσκεται εντός της ζώνης του υποβιβασμού. Μοναδική νίκη της εντός στις αρχές Αυγούστου. Η Μπάτσκα Τόπολα δεν είναι το ίδιο καλή με πέρυσι, επηρεάστηκε από τη συμμετοχή της στα προκριματικά του Γιουρόπα Λιγκ και θα πρέπει να βελτιώσει τις εκτός έδρας επιδόσεις της αν θέλει να παίξει και πάλι στην Ευρώπη. Δύο διπλά έχει φέτος, αμφότερες σε ομάδες που παλεύουν για την παραμονή. Τέτοια είναι και η Νάπρεντακ και ο Λούκιτς (φορ, 9 γκολ) μπορεί να οδηγήσει σε νίκη την ομάδα του, το διπλό πληρώνει δίφραγκο.\nΠάμε και πάλι στην Τσεχία, όπου στο «Ντόλιτσεκ» της Πράγας η Μποέμιανς υποδέχεται την Τέπλιτσε.\nΗ Μποέμιανς δεν τα πάει καλά σε επίπεδο συγκομιδής φέτος, είναι μια κλασική ομάδα έδρας και η διακοπή μόνο καλό μπορεί να της έκανε για να δέσει και ο Νέτσιντ με την ομάδα. Στα 11 τελευταία εντός έχει χάσει μόνο από Πλζεν και Σπάρτα. Η Τέπλιτσε από την άλλη, είναι μια ομάδα που δεν μπορεί να μειώσει τα αμυντικά της λάθη. Πριν τη διακοπή έκανε εξαιρετική εμφάνιση μεσοεπιθετικά αλλά έχασε με 1-2 από την ελλιπή λόγω covid-19 Λίμπερετς. Ο άσος πληρώνει λίγο πιο πάνω από το δίφραγκο (2,02) και μπαίνει στις επιλογές μου.\nΤέλος, στο κυριακάτικο πρόγραμμα η Ζλιν υποδέχεται τη Βικτόρια Πλζεν.\nΗ γηπεδούχος είναι μια ομάδα που με τον Πάνικ στον πάγκο της δεν θα μπορούσε να μην έχει επιθετική φιλοσοφία. Πριν τη διακοπή με αποτελεσματική εμφάνιση πήρε διπλό στη Μπουντεγιόβιτσε (2-1) και είχε την ηρεμία να δουλέψει. Εντός σκοράρει εύκολα (στα 12/13 πιο πρόσφατα). Η Πλζεν έχει χάσει την αίγλη των περασμένων ετών, παρόλα αυτά προσπαθεί να παραμείνει κοντά στην κορυφή. Φέτος έχει κερδίσει μόνο τη Μποέμιανς εκτός και πρέπει να βελτιωθεί αν θέλει τίτλο. Επίσης, είναι εντυπωσιακό πως σε επτά ματς έχει ισάριθμα combo (g/g+over), δείγμα των αμυντικών αδυναμιών της. Λέω να ρισκάρω, πιστεύω πως θα κερδίσει η Πλζεν αλλά δεν θα αποφύγει το να δεχθεί γκολ. Διπλό και g/g σε απόδοση 3,50.\nΜΛΑΝΤΑ ΜΠΟΛΕΣΛΑΒ – ΠΑΡΝΤΟΥΜΠΙΤΣΕ 2 DNB 4,35\nΝΑΠΡΕΝΤΑΚ – ΜΠΑΤΣΚΑ ΤΟΠΟΛΑ 2 2,00\nΜΠΟΕΜΙΑΝΣ – ΤΕΠΛΙΤΣΕ 1 2,02\nΖΛΙΝ – ΒΙΚΤΟΡΙΑ ΠΛΖΕΝ 2+G/G 3,50\nValue Bet: Οι έδρες και οι 15 απουσίες


Ξέχωρα από το πιο γνωστό έργο του "Ο καλός στρατιώτης Σβέικ", ο Χάσεκ έγραψε πάνω από 1200 ιστοριούλες και διηγήματα με πάνω από 80 διαφορετικά ψευδώνυμα! Αν και στην εποχή ...\nΤο επόμενο βράδυ, ο κύριος Μαρκούπ έφτασε πριν απ' όλους και κάθισε στο τραπέζι μας με καλοκάγαθο ύφος, χωρίς πολλές διατυπώσεις. Όταν ήρθαμε εμείς, ζήτησε συγνώμη και μας είπε ότι ...\nΣτον πρώτο παγκόσμιο πόλεμο, στις αρχές του 1915, ο Γιαροσλάβ Χάσεκ επιστρατεύεται στο 91ο σύνταγμα πεζικού, και τον Απρίλιο του ίδιου έτους βρίσκεται κιόλας στο μέτωπο. Μετά την Οκτωβριανή Επανάσταση, ...\nΤο μυθιστόρημα "Ο καλός στρατιώτης Σβέικ" θεωρείται ένα από τα κλασικά αριστουργήματα της παγκόσμιας λογοτεχνίας και από τα σημαντικότερα αντιπολεμικά έργα όλων των εποχών. Kαλοσυνάτος, πρόσχαρος και αφελής, ο Σβέικ γίνεται ...\nΤο Χιούμορ, σύμφωνα με έναν μύθο, ήταν ένα γελαστό και έξυπνο αγόρι, που κάποτε θέλησε να επισκεφτεί τους ανθρώπους. Περπάτησε στην εξοχή, πέρασε από χωριά, συνάντησε εργάτες στα χωράφια, πλανόδιους ...\n[...] Κι αυτός ο σιωπηλός, ο σεμνός, ο τσαλακωμένος άνθρωπος είναι πραγματικά ο γερο-Σβέικ, ο καλός στρατιώτης Σβέικ, παλικάρι, σωστός ήρωας, που κάποτε τον καιρό της αυστριακής κυριαρχίας, μιλούσανε γι'αυτόν ...


Λέσχη Ανάγνωσης Ερμούπολης ΔΗΜΟΤΙΚΗ ΒΙΒΛΙΟΘΗΚΗ: Συζητώντας με τον Ελπιδοφόρο Ιντζέμπελη\nΗ ιδιότητα του εκπαιδευτικού επηρέασε την αγάπη σας προς τα βιβλία ;\nΗ Παιδαγωγική Ακαδημία μου έδωσε μια σφαιρική μόρφωση. Ασχολήθηκα με πολλά μαθήματα που ήταν πολύ ενδιαφέροντα. Αυτό αποτέλεσε κίνητρο για να διαβάσω παιδαγωγικές `μελέτες , ιστορικά βιβλία αλλά και να αρχίσω δειλά -δειλά να διαβάζω Λογοτεχνία. Αργότερα όταν άρχισα να διδάσκω διάβασα τα βιβλία στα οποία ανήκαν τα αποσπασματικά κείμενα που δίδασκα στους μαθητές μου. Έτσι συνέχιζα την ανάγνωση ή και ολοκλήρωση του μυθιστορήματος ώστε τα παιδιά να ξέρουν το περιεχόμενο του μυθιστορήματος και τα βαθύτερα νοήματά του.\nΤι βιβλία σας αρέσουν να διαβάζετε; Υπάρχουν κάποια που αγαπήσατε ιδιαίτερα;\nΔιαβάζω ιστορικά, πολιτικά, παιδαγωγικά, φιλοσοφικά και λογοτεχνικά βιβλία. Είναι δύσκολο να αναφέρω ποια αγάπησα περισσότερο. Γιατί θα αδικήσω κάποια ή μπορεί και να ξεχάσω μερικά.\nΤι ήταν εκείνο που σας έκανε να συνεχίσετε από την ανάγνωση στη συγγραφή βιβλίων;\nΚανείς δεν ξέρει τι είναι αυτό που τον κάνει να αρχίσει να γράφει. Η συγγραφέας Διδώ Σωτηρίου μου είχε πει ότι για να γράψεις πρέπει κάτι να σε καίει. Το σίγουρο είναι ότι πρέπει να προσπαθήσεις να βρεις τον τρόπο να βγάλεις τις εσώτερες σκέψεις σου. Αν και έχεις να αντιμετωπίσεις την λευκότητα του χαρτιού πρέπει να μην φοβηθείς. Να αρχίσεις και οι πρώτες γραμμές θα φέρουν την συνέχεια. Όσον αφορά για εμένα η αρχή έγινε μετά από μια απογοήτευση. Η γιατρειά ήρθε από το γράψιμο και θα έλεγα ότι ανακάλυψα ένα τρόπο για να ξεφεύγω από τη καθημερινή ρουτίνα.\nΔιηγήματα, νουβέλες και τώρα ένα βιβλίο για τον Κωνσταντίνο Καραθεοδωρή, τον μεγάλο Έλληνα Μαθηματικό που διακρίθηκε διεθνώς. Πώς αποφασίσατε να ασχοληθείτε με το θέμα αυτό; Ήταν η αγάπη σας προς τα μαθηματικά, τη «μαθηματική λογοτεχνία» ή κάτι άλλο;\nΔεν γίνεται τίποτε στην τύχη. Το 2003 η εφημερίδα Ελευθεροτυπία στο ένθετο Ιστορικά έκανε ένα αφιέρωμα στον Κωνσταντίνο Καραθεοδωρή. Μου άρεσε αυτό το αφιέρωμα και τηλεφώνησα του εξάδελφού μου Ιωσήφ που είχε σπουδάσει θετικές επιστήμες. Ο καλός ξάδελφος με διαφώτισε. Μου πρότεινε μελέτες και μου είπε να μπω στο διαδίκτυο και να ψάξω για τον διάσημο μαθηματικό. Η όλη αυτή ενασχόληση με οδήγησε στην ανάγνωση μυθιστορημάτων που ήταν επηρεασμένα από τα μαθηματικά. Μπορώ να πως μερικά από αυτά με γοήτευσαν. Μάλιστα «Ο Θείος Πέτρος και η εικασία του Γκόλμπαχ» του συγγραφέα Απόστολου Δοξιάδη με εντυπωσίασε. Και κάποια στιγμή ξεκίνησα. Τότε έγραφα με το μολύβι. Έγραψα τριάντα σελίδες και μετά σταμάτησα. Αυτό συνέβη το καλοκαίρι του 2006. Μετά από τρία χρόνια τα πράγματα είχαν αλλάξει. Είχα διαβάσει περισσότερα πράγματα για τον Κωνσταντίνο Καραθεοδωρή και ήξερα πλέον την πλοκή του έργου. Συνέχισα από την σελίδα που είχα σταματήσει. Και σαν να ήμουν έτοιμος από παλιά έγραφα και δεν σήκωνα κεφάλι.\nΠέρα από τη γλαφυρή αφήγηση -που κάνει ευχάριστη την ανάγνωση- χαρακτηριστικό του βιβλίου είναι η «ζωντανή» περιγραφή πόλεων και τοποθεσιών (Μόναχο, Βερολίνο, Σμύρνη...) . Αλήθεια, πόσο χρόνο χρειαστήκατε για τη συγγραφή του βιβλίου;\nΌταν περιγράφεις πόλεις είναι αναγκαίο να ζεις και εσύ μαζί με τον αναγνώστη τις ομορφιές και τα ιδιαίτερα χαρακτηριστικά αυτών των τοποθεσιών. Πώς θα καταφέρεις να γοητεύσεις και να γίνεις αρεστός αν δεν δημιουργήσεις απλές καθημερινές σκηνές; Οι περιγραφές στο Μόναχο και το Βερολίνο ήταν εύκολες γιατί έζησα πέντε χρόνια στην Γερμανία. Τώρα για τη Σμύρνη ας είναι καλά οι αφηγήσεις από τη Σμυρνιά γιαγιά μου και τον παππού μου που πολέμησε στην Μικρά Ασία ως στρατιώτης. Ο χρόνος συγγραφής εξαρτάται από την έμπνευση που έχεις. Χρειάζεται να δουλέψεις σαν εργάτης και κάθε μέρα να γράφεις μέχρι να φτάσεις στο τέλος. Το μυθιστόρημα γράφτηκε μέσα σε τέσσερις μήνες. Έπειτα για τρία χρόνια έμεινε στο συρτάρι μου.\n«Για μένα η λογοτεχνία είναι μια αναζήτηση και προσφορά πνευματικής τροφής», λέγει στο βιβλίο η Μαρκέλλα Πώς θα σχολιάζατε τα λόγια της Μαρκέλλας;\nΟ αναγνώστης αναζητά νέα έργα που θα του κινήσουν την περιέργεια και θα τον βοηθήσουν να μάθει νέα πράγματα και νέους τρόπους σκέψης και συμπεριφοράς. Αν διαβάζεις πολύ όπως η Μαρκέλλα δύσκολα ανακαλύπτεις βιβλία που θα γίνουν αγαπημένα και θα τα βάλεις στην βιβλιοθήκη. Έτσι αναζητάς και επιλέγεις το είδος πνευματικής τροφής που σου προσφέρουν.\n«Μετρώ, γράφω, αλλά δεν γοητεύω το είναι μου … Είναι οι σκέψεις του μηχανικού -στα πρώτα του χρόνια- Κωνσταντίνου Καραθεοδωρή. Τι θα συμβουλεύατε τους νέους ανθρώπους που προγραμματίζουν ή ξεκινούν την επαγγελματική τους σταδιοδρομία ;\nΓια να είσαι ευτυχισμένος πρέπει να αγαπάς τη δουλειά που κάνεις. Να μην κάνεις κάτι από μόνο εξαναγκασμό. Ο Καραθεοδωρή δεν ήθελε να συνεχίσει την καριέρα του ως στρατιωτικός μηχανικός. Είχε βρει τον δρόμο του. Θα σπούδαζε μαθηματικά. Κάτι ανάλογο πρέπει να πράξουν και οι νέοι μας. Να επιλέξουν ότι τους αρέσει. Και να είναι σίγουροι ότι θα βρουν το δρόμο τους.\nΠοια είναι τα σχέδια για την επόμενη συγγραφική κίνηση; Υπάρχει κάποιο βιβλίο που «κυοφορείται»;\nΟ συγγραφέας είναι ανήσυχος. Όταν ένα βιβλίο πάρει τον δρόμο του καμαρώνει αλλά σκέφτεται και ποια θα είναι η επόμενη κίνηση. Επειδή το νέο μου βιβλίο είναι ακόμη καινούργιο δεν θέλω να αναφέρω τι ετοιμάζω. Άλλωστε οι περισσότεροι συγγραφείς έχουν μέσα στο συρτάρι τους και άλλα έργα τα οποία τα ξανακοιτάζουν. Διαβάζω λοιπόν ανέκδοτα έργα μου και τα ξαναδουλεύω. Δεν χρειάζεται να βιάζομαι. Όταν έρθει το πλήρωμα του χρόνου τότε θα είμαι σε ετοιμότητα για να εκδώσω κάποιο βιβλίο.\nΈχετε επισκεφτεί την Σύρο;\nΤην επισκέφτηκα το 2005 ως καλεσμένος συγγραφέας από το 4ο Δημοτικό Σχολείο. Ήταν μια καλή εμπειρία. Οι δάσκαλοι και οι μαθητές με αγκάλιασαν από την πρώτη στιγμή. Ακόμη μου άρεσε πολύ η Ερμούπολη. Είσαστε τυχεροί που ζείτε σε αυτή την όμορφη πόλη!\nΘα περιμένουμε να πάρουμε στα χέρια μας το επόμενο βιβλίο και να το απολαύσουμε, όπως ακριβώς και τα προηγούμενα βιβλία!\nΓια το BookSyros, με πολλές-πολλές ευχαριστίες κι ευχές για μία δημιουργική –επαγγελματική, λογοτεχνική- συνέχεια!


Οικογένειες Ουράνιο Τόξο: Σύμφωνο συμβίωσης μέσω ληξιαρχείου / Αποψη ΑΡΙΣΤΕΙΔΗΣ ΧΑΤΖΗΣ: Πολύ λίγο, πολύ αργά\nΣύμφωνο συμβίωσης μέσω ληξιαρχείου / Αποψη ΑΡΙΣΤΕΙΔΗΣ ΧΑΤΖΗΣ: Πολύ λίγο, πολύ αργά\nΗ Ελλάδα δεν είναι μέσα σ’ αυτές. Για την ακρίβεια, στην Ελλάδα δεν έχει επεκταθεί ακόμα ούτε το σύμφωνο συμβίωσης στα ομόφυλα ζευγάρια. Εάν ψηφιστεί το νομοσχέδιο που μόλις κατατέθηκε, η χώρα μας θα πάψει απλώς να είναι σε ακόμα έναν τομέα μια θλιβερή ντροπιαστική εξαίρεση. Βέβαια αυτό που θα επιτευχθεί δεν έρχεται μόνο πολύ αργά, είναι και πολύ λίγο.\nΔιότι η παγκόσμια τάση τα τελευταία χρόνια, σε όλες τις θεσμικά ώριμες φιλελεύθερες δημοκρατίες είναι η αναγνώριση πολιτικού γάμου. Δυστυχώς στην Ελλάδα σχεδόν κανείς δεν τολμά να το θέσει ως προτεραιότητα. Ακόμη και τώρα, που το σύμφωνο συμβίωσης πρόκειται να αναγνωριστεί με τόσο μεγάλη καθυστέρηση, συνεχίζονται οι αντιδράσεις. Πολλά από όσα έχουν γραφτεί και ακουστεί τελευταία μάς θυμίζουν πόσο λίγο απέχουν από τον Μεσαίωνα κάποιοι ελληνικοί θεσμοί.


Βραβεία διαγωνισμού μυθιστορήματος – Προδημοσίευση από τα βιβλία\nΔημοσιεύθηκε την 5 Απριλίου 2017 από paraxenesmeres\nΤο eyelands παρουσιάζει ένα μικρό κομμάτι από τα δύο βιβλία που βραβεύτηκαν στον πρώτο διαγωνισμό μυθιστορήματος και σας προσκαλεί στην παρουσίασή τους την Κυριακή 9 Απριλίου στο Polis Art cafe!\n«Και εσύ μετατρέπεις την κάθε στιγμή σε παραμύθι. Δεν ακουμπάς στη γη. Το ξέρεις ότι όλοι μας, ολόκληρη η ζωή στο σύμπαν χρωστάει την ύπαρξή της στη βαρύτητα; Ότι η βαρύτητα, αυτή και μόνο αυτή δημιούργησε τον κόσμο, την τάξη μέσα από το χάος, ότι επέδρασε στα μόρια της ύλης με έναν τρόπο δημιουργικό και τα συγκράτησε κοντά, βαθιά μέσα στους πυρήνες των αστέρων και εκεί υπό συνθήκες τεράστιων θερμοκρασιών τα ανάγκασε να συντηχθούν και να μετασχηματιστούν σταδιακά σε όλα τα υλικά που υπάρχουνε στη φύση. Από τα μόρια υδρογόνου στο Ήλιο, από τα μόρια Ηλίου σε άνθρακα, από τον άνθρακα σε πιο βαρύτερα στοιχεία, στο οξυγόνο και έπειτα σε ακόμη πιο βαριά, στα μέταλλα. Και ότι στο τέλος του κύκλου της ζωής των άστρων, όταν τελειώσει η ενέργεια, οι πυρήνες τους εκρήγνυνται σε σουπερνόβες και όλα αυτά τα υλικά εκτινάσσονται στο σύμπαν και ταξιδεύουν και από τη βαρύτητα αρχίζουνε ξανά να συγκεντρώνονται και να δημιουργούν πλανήτες, πλανήτες όπως η δική μας Γη. Η βαρύτητα, ο ήρωας του σύμπαντος όπως λέει ο Hawkins. Εσένα όμως η βαρύτητα μοιάζει να μη σε αφορά, εσύ αιωρείσαι».\nΟ Απόστολος Λαγαρίας γεννήθηκε στη Λάρισα το 1981 και ζει στα Εξάρχεια αν και είναι ερωτευμένος με το Βερολίνο. Είναι αρχιτέκτονας και διδάκτορας του τομέα Πολεοδομίας, Χωροταξίας & Περιφερειακής Ανάπτυξης του τμήματος Αρχιτεκτόνων ΑΠΘ. Έχει βραβευτεί σε αρχιτεκτονικούς διαγωνισμούς και έχει δημοσιεύσει εργασίες σε διεθνή επιστημονικά περιοδικά. Ως μουσικός συμμετέχει -με το καλλιτεχνικό ψευδώνυμο Strange C- σε συγκροτήματα της ανεξάρτητης ροκ σκηνής και έχει γράψει μουσική για θέατρο και ταινίες. Έχει εκδώσει τις συλλογές διηγημάτων «Το Τέρας» (εκδόσεις Σαΐτα, 2014), «Παλέρμο επί Πέντε» και «Μυθο-λογίες» (εκδόσεις «24 Γράμματα» σειρά «εν καινώ», 2013 και 2015 αντιστοίχως) σε ηλεκτρονική μορφή. Κείμενά του έχουν διακριθεί σε πανελλήνιους λογοτεχνικούς διαγωνισμούς και έχουν κυκλοφορήσει σε συλλογικούς τόμους (από εκδόσεις Παράξενες Μέρες, εκδόσεις iWrite κ.α.), ενώ διηγήματά του έχουν δημοσιευτεί στην ιστοσελίδα Eyelands και στο ηλεκτρονικό λογοτεχνικό περιοδικό Fractal. Έχει βραβευτεί τρεις φορές από την Πανελλήνια Ένωση Λογοτεχνών στην κατηγορία μυθιστορήματος και νουβέλας (2015-2016), ενώ έχει γράψει και το σενάριο για την ταινία μικρού μήκους «Σκακιέρα» (2017). Η «Γάτα του Άρνολντ» είναι το πρώτο του μυθιστόρημα.\nΈνα μυθιστόρημα του Δημήτρη Φαρή\nΜε εξώφυλλο έναν πίνακα που έφτιαξε ο Γιάννης Πετράκης ειδικά για το βιβλίο\nΓεννήθηκε στο Duisburg της τότε Δυτ. Γερμανίας από έλληνες μετανάστες. Σπούδασε Πληροφορική στο Πανεπιστήμιο Κρήτης. Τα τελευταία χρόνια ζει και εργάζεται στην Αθήνα ως καθηγητής σε Λύκειο. Έχει πτυχίο κλασικού πιάνου και ασχολείται εντατικά με την μελέτη του σαξόφωνου. Κάποια βράδια του χρόνου εμφανίζεται ως μουσικός σε bar και συναυλιακούς χώρους παίζοντας πιάνο και σαξόφωνο σε μικρά jazz μουσικά σχήματα. Με την συγγραφή ιστοριών ασχολείται από την στιγμή που κατάλαβε ότι η ζωή είναι σημαντική και η μνήμη πεπερασμένη. Το βιβλίο του με τίτλο Stay Tonight κυκλοφορεί ήδη από τις Μικρές Εκδόσεις. Όταν δεν φροντίζει τους ανθρώπους που αγαπάει, τρέχει σε στάδια και φυτεύει γιούκες σε δημόσιους χώρους. Τις νύχτες, μέσα από τα όνειρα του ζει μια δεύτερη ζωή.\nΕπιλογή eyelands- Ανθισμένη έρημος


από tsevis » 08.06.07, 7:31 pm\nThemistoklick έγραψε: Πλησιάζω λοιπόν τον φίλο μας τον Ιταλό και ξεκινάω όπως πάντα τις σπαστικές ερωτήσεις στα αγγλικά. Ομολογώ ότι μου τσάκισε τα κόκαλα. Όταν έπινα νουνού ο τύπος μέτραγε μελάνια για την Barilla και άλλους κολοσσούς. Θεός.\nΟ τύπος αυτός του οποίου μου διαφεύγει το όνομα είναι όντως παππούς.\nΕίναι στην DuPont Italia (που είναι υπεύθυνη και για την Ελλάδα) εδώ και πάνω από 20 χρόνια. Η DuPont Italia είναι ένα εργοστάσιο αντίστοιχο με τη δική μας ΦΑΓΕ, για να έχουμε μια εικόνα. Καταλαμβάνει ίσως και μεγαλύτερο χώρο.\nΚαι αυτό που κάνουν σε όλα αυτά τα τετραγωνικά είναι να ασχολούνται με δοκίμια. Καλώς ή κακώς, δεν έχουν μείνει στη DuPont πολλά ακόμη.\nΈκανες μια από τις καλύτερες γνωριμίες, Θέμη.\nΚράτα επαφή. Γράψτου! Ή καλύτερα πήγαινε να δεις από κοντά.\nΠες στον κ. Δημάκη να σε στείλει!!!\nαπό motormount » 08.06.07, 10:32 pm\nΕγώ τώρα αν ρωτήσω τι τα κάνουν τα δοκίμια στα τυπογραφεία θα θεωρηθεί flame?\nΕμπειρικά μιλώντας(θα πέσει το ταβάνι να με πλακώσει....δεν πέφτει...δε πέφτει....συνεχίζω),εμπειρικά μιλώντας λοιπόν,νομίζω πως το λιθογραφικό δοκίμιο(με όλα τα προβλήματα του και προφανώς εφόσον φιλμογραφούμε ακόμα) είναι στις περισσότερες περιπτώσεις αρκετά ασφαλές.\nΈχω συναντήσει περιπτώσεις αστοχίας σε high end proofers*,όσο για λύσεις σαν κι'αυτή που προτείνει ο TOUBALIS ακόμα και όταν στηθεί και μετρηθεί σωστά έχουν περιορισμένη διαρκεία ζωής!\nΑπό την άλλη το φιλμ πεθαίνει,οπότε το δίλλημα λιθογραφικό η μή δοκίμιο δεν θα μας απασχολεί για πολύ ακόμα!\nΚαι μια που δε γνωρίζω και πολλά γραφεία που θα μπορούσαν να αγοράσουν/αποσβέσουν ένα Αpproval π.χ. η λύση που προτείνει ο GEORGE είναι για τους περισσότερους μονόδρομος(και αρκετά ποιοτική μαθαίνω.)\n*που τυπώνουν κουκίδα\nαπό christosvcdc » 10.06.07, 9:37 pm\nΑγαπητέ geomatag δεν κατάλαβα καλά τι ακριβώς θέλεις να κάνεις, αλλά αυτό που πρέπει να καταλάβουμε είναι ότι δεν μπορούμε να φέρουμε τη μηχανή στο «δοκίμιο» αλλά το δοκίμιο στη μηχανή. Εκεί βρίσκεται ένα ουσιώδες των ICC profiles.\nΟ Θέμης το ανέφερε στη συζήτησή του με τον «παππού της χρωμαλίνης» (το όνομά του δεν το θυμάμαι, αλλά έτσι τον φωνάζουν στα ιταλικά pappa de chromalin, (για τα ιταλικά ας με διορθώσει ο Χάρης) και πριν δεκαπέντε χρόνια που τον γνώρισα ήδη «παππούς» ήταν, σαν το πορτραίτο του Dorian Gray ένα πράγμα).\nThemistoklick έγραψε: Μου είπε για την ροή εργασίας. Φέρνουνε τις μηχανές σε μια κατάστασης βέλτιστης λειτουργίας, μετράνε μεγάλο αριθμό στοκ χαρτιού και δημιουργούν τα χρωματικά προφίλ των μηχανών για κάθε χαρτί.\nΌπως λέει λοιπόν και ο Θέμης: «Φέρνουν λοιπόν τις μηχανές σε κατάσταση βέλτιστης λειτουργίας, μετράνε αρκετά δείγματα και φτιάχνουν το profile κ.ο.κ.» έτσι είναι, δεν πάνε πέντε δοκίμια και στραμπουλάνε τη μηχανή να τα «πιάσει». Το τι σημαίνει βέλτιστη είναι αυτό που πρέπει να μας απασχολεί φίλε geomatag. (η αναφορά είναι γενική) Π.χ. οι συνθήκες λειτουργίας (αν στο χώρο που δουλεύει μια μηχανή, το χειμώνα έχει 15 C και το καλοκαίρι 35 C δεν μπορούμε καθώς καταλαβαίνεις να έχουμε σταθερά και επαναλαμβανόμενα αποτελέσματα, αλλά ούτε ανοιξιάτικα και φθινοπωρινά ICC profiles (εδώ γελάμε για να εκτονώσουμε λίγο από το άγχος της δουλειάς. Με την αλλαγή της ώρας θα βγαίνει και δελτίο αλλαγής ICC profiles). Υπάρχουν πάρα πολλές παράμετρες τις οποίες πρέπει να έχουμε υπό έλεγχο για να έχουμε τουλάχιστον σταθερά και επαναλαμβανόμενα αποτελέσματα και αυτό να μπορεί να είναι μετρήσιμο και προπαντός διακριβωμένο!!\nΑν προσπαθήσουμε να υιοθετήσουμε όλα όσα πρέπει, δεν ξέρω που πρέπει να φτάσει η τιμή του «τσίγκου» και ειδικά αυτοί που αναφέρεις με το «χαρτί το τζάμπα» αν θα εξακολουθήσουν να τυπώνουν σε εσένα. Κακά τα ψέματα, όλοι θέλουμε και τέλεια και φθηνά, συγγνώμη αυτό δεν γίνεται. Πάρα πολλά χρόνια και χιλιάδες δουλειές, είναι μετρημένοι στα δάχτυλα του ενός χεριού αυτοί που είπαν: θέλω να κάνεις αυτό και αυτό και δεν με νοιάζει πόσο κάνει (ένας εξ αυτών, μεταξοτύπης, πήρε και ένα πρώτο βραβείο με τη συμμετοχή του στη Fespa, το έργο αυτό έχω την τύχη να φιλοξενώ στο γραφείο μου, για να μην κακομοιριάζουμε μόνο την Ελληνική πραγματικότητα, και με FM screening) όλοι οι άλλοι η πρώτη κουβέντα είναι «πόσο κάνει;».\nΤέλος πάντων, νομίζω ότι μακρηγορώ και ξεφεύγω λίγο.\nΤώρα όσον αφορά τα δοκίμια γενικότερα, έχω να προσθέσω ένα-δυό πράγματα από τη δική μου εμπειρία. Για αρχή λίγα και ξεκάθαρα πράγματα για το τεράστιο κεφάλαιο που είναι τα δοκίμια.\nΈχω την τύχη και την ατυχία αυτά τα χρόνια που υπηρετώ τις γραφικές τέχνες, να έχει αλλάξει η τεχνολογία σε πάρα πολλά πράγματα δύο και τρείς φορές, ένα εξ αυτών και το δοκίμιο. Έμαθα όμως να ζω με αυτές τις αλλαγές και να κάνω τη δουλειά μου όσο το δυνατόν καλύτερα γιατί αντιμετωπίζω πάντα τα νέα εργαλεία ως εργαλεία για βελτίωση της δουλειάς μου. Βελτίωση όχι μόνο ποιοτική αλλά και οικονομική. Πόσο κοστίζει σήμερα ένα Α4 chromalin στο ατελιέ και πόσο στον πελάτη; Τι προσφέρει περισσότερο από ένα «ψηφιακό»; Συμφωνώ και με τα «εκτυπωτικά» δοκίμια, συμφωνώ και με τα ψηφιακά, συμφωνώ, για όσους τα θέλουν ακόμη και με τα «λιθογραφικά» υπό έναν όμως όρο: να είναι διακριβωμένα και όχι χύμα.\nΕπίσης είναι απαραίτητα για την ομαλή και διασφαλισμένη ποιότητα της εργασίας μας. Είναι αυτό που «βλέπουν» όλοι, είναι ο κρίκος που ενώνει την αλυσίδα από αυτό που είδε ο πελάτης ως αυτό που θα πρέπει να βλέπει ο λιθογράφος, αν βλέπει «άλλο» και δεν σταματήσει ή δεν του καίγεται καρφί είναι μέρος της δικής του ευθύνης. Η κάθε εργασία έχει τη δική της διασφάλιση ποιότητας. Όπου κριθεί απαραίτητο ας υιοθετηθεί και η πιο «δαπανηρή» λύση. Χωρίς δοκίμιο όμως πάμε σαν τα πρόβατα στη σφαγή. Επί της «νεκροψίας» ο νεκρός δεν έχει άποψη.\nΜην δείχνουμε στον πελάτη ένα εκτυπωμένο από τον super εκτυπωτή μας που σε καμιά περίπτωση δεν θα πιάσει η μηχανή (π.χ. κάτι μπλε που σκοτώνουν ή κάτι λαχανιί, με δύο γιώτα, τονίζεται στο δεύτερο) όχι γιατί δεν θέλει ο τυπογράφος αλλά απλά γιατί είναι εκτός γκάμας (Out of gamut). Ή αν δεν μπορούμε να κάνουμε διαφορετικά τουλάχιστον ας τον προϊδεάσουμε για το τελικό αποτέλεσμα. Ένα από τα σημαντικότερα προβλήματα που αντιμετωπίζουμε, ακόμη και σήμερα, είναι ότι δεν είναι αυτό που έβλεπα στην οθόνη μου ή δεν είναι αυτό που τύπωσε ο πρίντερ μου κ.τ.λ. Μια λύση π.χ. αν δεν θέλουμε να βγάλουμε δοκίμια, τουλάχιστον ας έχουμε ένα «τυπικό» θέμα σε δοκίμιο ή που έχει ήδη τυπωθεί και εκτυπωμένο από τον πρίντερ μας να το δείχνουμε στον πελάτη και να λέμε «αυτές τις αποκλίσεις θα έχουμε πάνω κάτω». Εκ πείρας οι μεγαλύτεροι «σκοτωμοί» γίνονται όταν το αποτέλεσμα είναι η μέρα με τη νύχτα και όχι συν-πλην κάτι τις. Ακόμα και ο πιο απαιτητικός πελάτης μπορεί να καταλάβει το συν-πλην από μηχανή σε μηχανή ή από δοκίμιο σε μηχανή κ.ο.κ. δεν μπορεί όμως να δεχθεί τη μέρα νύχτα σε καμιά περίπτωση.\nΚλείνοντας θα ήθελα να τονίσω την προσοχή ότι τα παραπάνω είναι μια γενική εισαγωγή και όχι το αλφαβητάρι της πετυχημένης ροής εργασίας.\nΕπίσης, όσον αφορά την κουκκίδα στα δοκίμια (γενικώς), είναι πραγματικά μια ιστορία που μόνο κλαυσίγελο μπορεί να προκαλέσει.\nΑυτό όμως σε άλλη συζήτηση.\nαπό GiBil » 11.06.07, 9:47 am\nΓιώργο να μου επιτρέψεις να σε διορθώσω κάτι:\nΠράγματι το μήκος κύματος (η φαινόμενη διάμετρος μιας κουκίδας 250 lpi, είναι σταθερή όπως λες. Αλλά η ανάλυση του εικονοθέτη όπως λέμε στο παράδειγμα όχι. Ετσι το (μήκος κύματος) spot του laser για συχνότητα 4000 dpi πρέπει να είναι 6,35μm, στα 2540 dpi > 10μm και στα 2340 dpi > 10,8μm.\nΕτσι, χονδρικά, λιγότερα - μεγαλύτερα spot γεμίζουν την ίδια κουκίδα 100% των 250 lpi και λιγότερες διαβαθμίσεις της κλίμακας γκρι είναι διαθέσιμες (λιγότερες από τις θεωρητικές 256 των 8 bit).\nΗ σχέση μεταξύ διαθέσιμων τονικών και αναλύσεων είναι:\nΣυνολικό τονικό εύρος=(Ανάλυση εικονοθέτη σε dpi/ανάλυση ράστερ σε lpi -1) στο τετράγωνο. Αρα:\n1. (4000/250-1)^2=225 τόνοι αντί 256\n2. (2540/250-1)^2=83,9 τόνοι αντί 256\n3. (2340/250-1)^2=69,8 τόνοι αντί 256\nΚαι πρακτικά εκτός από τα 4000 dpi (για ράστερ 250 lpi) τα υπόλοιπα είνα καλά για πλακάτες μεταξοτυπίες (ίσως).\nΚατά τα άλλα ισχύουν βέβαια όσα λετε εσύ και ο Θέμης.\nαπό GiBil » 11.06.07, 10:39 am\nΜάλλον Χάρη μιλάς για τον κ. Massimo Curreli στην Eidomax Μιλάνο (?). Ναί ?\nαπό timi » 11.06.07, 12:33 pm\nΠροσωπικα η δικη μου εμπειρια πανω στο δοκιμιο ή οπως αλλιως θελει να το λεει ο καθενας (αναλογως τον τροπο εκτυπωσης) ειναι οτι, οχι απλα το να δωσεις σεναν εκτυπωτη "κατι να κοιταει" ειναι εντελως απαραιτητο, αλλα ετσι οπως εχουν καταντησει οι σχεσεις μεταξυ τυπογραφου,γραφιστα και πελατη ειναι αναγκαιο αλλιως υπαρχει σοβαρη περιπτωση να φας τη δουλεια στη μαπα.\nΤουλαχιστον για την Θεσσαλονικη,ειναι τοσο λιγοι και τοσο περιεργοι αυτοι που χειριζονται τις offset μηχανες που μονο που δεν ερχονται στα μουτρα να σου πουνε αφου δεν μου εδωσες τη μακετα,το δοκιμιο ετσι βγηκε η δουλεια.\nΔεν θα πω ξανα ολα οσα εχετε πει (συμφωνοντας μαζι σας) αλλα τουλαχιστον οταν εγω περνω μια δουλεια που την εχει δημιουργησει καποιος αλλος και δεν εχω μια εκτυπωση ή ενα δοκιμιο για να δωσω στον ανθρωπο που τυπωνει ή θα ζητησω απο τον γραφιστα ή θα βγαλω ενα εγω και θα το χρεωσω στον πελατη.\nΠροτιμω αυτο παρα να βγει μια δουλεια με φασαρια και με κουραση.\nΟταν ερχεται η νυχτα ονειρευσου..Οταν ερχεται το ξημερωμα ανοιξε τα παραθυροφυλλα σου... ολα εχουνε δικαιωμα στο φως..\nαπό GiBil » 11.06.07, 12:44 pm\ntimi έγραψε: Προσωπικα η δικη μου εμπειρια πανω στο δοκιμιο ή οπως αλλιως θελει να το λεει ο καθενας (αναλογως τον τροπο εκτυπωσης) ειναι οτι, οχι απλα το να δωσεις σεναν εκτυπωτη "κατι να κοιταει" ειναι εντελως απαραιτητο, αλλα ετσι οπως εχουν καταντησει οι σχεσεις μεταξυ τυπογραφου,γραφιστα και πελατη ειναι αναγκαιο αλλιως υπαρχει σοβαρη περιπτωση να φας τη δουλεια στη μαπα.\nΑγαπητ(έ)(ή) timi γράφεις:\n...αλλα ετσι οπως εχουν καταντησει οι σχεσεις μεταξυ τυπογραφου,γραφιστα και πελατη ειναι αναγκαιο αλλιως υπαρχει σοβαρη περιπτωση να φας τη δουλεια στη μαπα...\nΜετά γράφεις: ...ή θα ζητησω απο τον γραφιστα ή θα βγαλω ενα εγω και θα το χρεωσω στον πελατη.\nΚαι τα δύο μαζί δείχνουν το πρόβλημα: Εάν το βγάλεις εσύ, αναλαμβάνεις και την ευθύνη του έργου. Το θέμα είναι τι είδους δοκίμιο είναι αυτό κάθε φορά? Πόσο κοντά πάει στο τελικό αποτέλεσμα? Τι θέλουμε να αποδείξουμε κάθε φορά?\nΑυτό νομίζω είναι και το αρχικό ερώτημα του Θέμη (Είναι?)\nαπό tsevis » 11.06.07, 3:37 pm\nGiBil έγραψε: Μάλλον Χάρη μιλάς για τον κ. Massimo Curreli στην Eidomax Μιλάνο (?). Ναί ?\nΠάνε πολλά χρόνια, Γιώργο.\nΉταν στα 1995 που τους είχα επισκεφτεί ως DuPont Italia τότε.\nΘυμάμαι πως είχα συγκρατήσει τα άλλα αστεία ονόματα που είχαν οι κυρίες του Marketing. Η μία λεγόταν Puzzo κι η άλλη Cazzola!!! Θεέ μου!!!\nΈτσι μου διέφυγε ο παππούς!\nΜε την ευκαιρία "Nonno di Cromalina" είναι το σωστό.\nΤόσοι κερκυραίοι εδώ μέσα. Κάποιος έπρεπε να το ξέρει...\nαπό GiBil » 11.06.07, 3:43 pm\nΔεν κάνω πλάκα Χάρη! Εχω την κάρτα του.\nΑπό την άλλη ήταν εντυπωσιακός. Μου μίλαγε πάνω από μία ώρα για χρωμογράφους Crosfield, δοκίμια Cromalin και οθόνες της Barco.\nαπό tsevis » 11.06.07, 4:09 pm\nTo φαντάζομαι, Γιώργο, πως δεν κάνεις πλάκα. Εγώ κάνω μιας και ήταν όμορφα χρόνια αυτά για μένα. Και τα θυμάμαι πολύ γλυκά.\nΟ τύπος είναι πάντως σίγουρα genio!!!\nαπό timi » 12.06.07, 9:54 am\nGIBIL το γεγονος οτι οι σχεσεις των σχεδιαστων με των τυπογραφων ειναι σε ασχημη φαση.\nΕγω προσωπικα δεν σπουδασα σε καμοια σχολη και δεν δουλευω σε πενηντα προγραματα .\nΕχω βρεθει διπλα σε πολυ παλιους των γραφικων τεχνων και γραφιστες που ξεκινησαν πανω στη πετρα.\nΠροσωπικα οταν σχεδιαζω μονη μου για τον πελατη ξερω τι βρισκεται που και οταν το παω στη εκτυπωση δινω παντα ενα δοκιμιο.\nΟταν τη μηχανη τη δουλευουν ανθρωποι και τα μελανια τα φτιαχνουν στα χερια ειναι λογικο και ανθρωπινο να υπαρχουν αποκλισεις οτι δοκιμιο και να δωσεις.\nΑκομα και σε μηχανες με ctp υπαρχει αποκλιση.\nΣτην εκθεση στην Αγγλια εβλεπες τερατα να χανουν εστω και το 5% του χρωματος.\nΟταν ομως εχω να κανω με καποιον γραφιστα εξωτερικο ζηταω παντα ενα δοκιμιο μαζι με τη δουλεια του γιατι απο την στιγμη που ο πελατης τον πληρωνει για τον σχεδιασμο πρεπει να τον πληρωνει και για το δοκιμιο.\nΚαι στην ουσια οταν τυπωνεις συσκευασιες και ειδικα σε μηχανες παλιες offset δεν μπορεις να συζητας τι δοκιμιο θα ειναι,χρωμαλινης ή οχι.\nΑναλογα με τη δουλεια δινεις μια εκτυπωση.\nΚαι προσωπικα προτιμω να εχω εγω την ευθυνη και ναποφασιζω πανω στη μηχανη πιο χρωμα θα παει πανω και πιο οχι παρα να αφηνω τη δουλεια στο ελεος.\nαπό geomatag » 12.06.07, 1:13 pm\nchristosvcdc έγραψε: Καλησπέρα σε όλους.\nΑγαπητέ geomatag δεν κατάλαβα καλά τι ακριβώς θέλεις να κάνεις, αλλά αυτό που πρέπει να καταλάβουμε είναι ότι δεν μπορούμε να φέρουμε τη μηχανή στο «δοκίμιο» αλλά το δοκίμιο στη μηχανή.όχι το αλφαβητάρι της πετυχημένης ροής εργασίας.\nαγαπητέ Xρήστο, κατάλαβες πολύ καλά τι θέλω να κάνω, αλλά και πολύ σωστά επισήμανες το που θα έπρεπε να πανε οι τιμές των εργασιών μετά....\nαπό GiBil » 12.06.07, 2:22 pm\nΚάποια σχόλια παιδιά.\nΟ Χρήστος έγραψε: ...αυτό που πρέπει να καταλάβουμε είναι ότι δεν μπορούμε να φέρουμε τη μηχανή στο «δοκίμιο» αλλά το δοκίμιο στη μηχανή... Χρήστο μάλλον ανάποδα το εννοείς. Ενα υπεγεγραμμένο δοκίμιο Contract Agreement είναι η βάση της δουλειάς - διεθνώς. Εάν η μηχανή δεν μπορεί να το "πιάσει" κάτι άλλο φταίει π.χ. λάθος προφιλ στο δοκίμιο. Αυτό ισχύει διεθνώς όπου καμμιά μεγάλη δουλειά δεν ανατίθεται αλλιώς. Επίσης δεν εννοείται ότι κάνουμε ακροβασίες στην offset για να πιάσουμε το δοκίμιο - συμφωνούμε. Απλά η δουλειά απορρίπτεται - αυτά έξω. Εδώ βέβαια όλα περνάνε - έτσι κι αλλιώς "ποιός καταλαβαίνει, ή ακόμα χειρότερα, ποιός μπορεί να αποδείξει τίποτα ή να βρεί το δίκηο του\nΗ timi έγραψε: ...Εχω βρεθει διπλα σε πολυ παλιους των γραφικων τεχνων και γραφιστες που ξεκινησαν πανω στη πετρα....\nΚι εγώ έχω δεί ανθρώπους με λαστιχένια γάντια στη γούρνα να κρατούν βαμβάκι με σιδηροκυάνιο και να κάνουν χρωματικές διορθώσεις (!) στα διαχωρισμένα φιλμ. Το ενδιαφέρον σ' αυτή την υπόθεση ήταν ότι δεν υπήρχε Undo\nαπό Themistoklick » 12.06.07, 2:56 pm\nGiBil έγραψε: Το θέμα είναι τι είδους δοκίμιο είναι αυτό κάθε φορά? Πόσο κοντά πάει στο τελικό αποτέλεσμα? Τι θέλουμε να αποδείξουμε κάθε φορά?\nΓεια και χαρά GiBil.\nΑυτό ακριβώς είναι το ερώτημα, το οποίο τέθηκε πριν 11 μήνες. Η βασική ιδέα δεν ήταν απλά "ψηφιακό vs λιθογραφικό δοκίμιο" αλλά ένα βαθύτερο πρόβλημα. Πόσο ακριβές είναι ένα δοκίμιο ως προς την τελική εργασία.\nΑπό την στιγμή που ΔΕΝ είναι, προκύπτουν ένα σωρό ερωτήματα με το κυριότερο εν πάσι περιπτώσει το πως μπορεί να γίνει? Σε αντίθετη περίπτωση εάν ένα δοκίμιο ΔΕΝ είναι ακριβές (έστω και με απόκλιση της τάξης του 5%) τότε ποιος ο λόγος ύπαρξης του?\nΤο ίδιο δοκίμιο, στο ίδιο χαρτί για όλα τα σενάρια εξόδου? για όλα τα χαρτιά ? Είναι δυνατόν ?\nΕπί έτη, χάναμε από postscript στο φίλμ γιατί ελάχιστα μαγαζιά μέτραγαν με πυκνόμετρο το κέρδος κουκκίδας και ρύθμιζαν τα curves τους. Χάναμε από την μεταφορά στην εκτυπωτική μήτρα και τέλος πάνω στη πρέσα ανά Χ αριθμό τυπογραφικών.\nΜου είναι αδύνατο να φανταστώ, γιατί ένα μαγαζί που έχει επενδύσει σε 4χρωμες, συστήματα ψηφ. μοντάζ / CtP / inhouse ψηφ. δοκίμιο (τρελά ποσά) να μην έχει αγοράσει μια συσκευή της X-Rite και να μετρήσει όχι 10, αλλά τουλάχιστον 2 στοκ χαρτιών, πχ βελβετ και γραφής, να έχουμε ένα σημείο αναφοράς. Είναι τόσο δύσκολο σε κάθε τυπογραφικό να μπαίνει μαζί και μια λωρίδα χρωματικού ελέγχου? Μέσα σε ένα μήνα με αυτό τον τρόπο, θα έχει κανείς παράγει ένα σημαντικό αριθμό δειγμάτων.\nΕίναι μια σημαντική επένδυση και θεωρώ ότι θα επιστρέψει τα χρήματά της. Θεωρώ ότι αξίζει. Και το CtP είχε κόστος και έξοδα και αρχικά υπήρχαν και αντιδράσεις, και διαφωνίες και αρκετοί είχαν δυσανασχετήσει. Αλλά έφερε και νέα έσοδα στον τυπογράφο. Πρόσφερε μεγαλύτερη ακρίβεια και τονικότητα στο χρώμα και το ράστερ, καλύτερους χρόνους παραγωγής και ένα σωρό άλλα, τα ξέρουμε, μην τα λέμε. Μην βλέπουμε το όποιο κόστος βραχυπρόθεσμα, ας το δούμε σαν επένδυση σε βάθος χρόνου. Αλλιώς να αρκεστούμε στο "μέσο επίπεδο" παροχής υπηρεσιών που προσφέρουν και οι άλλοι και ας μείνουμε με χαμηλή ανταγωνιστικότητα να παρακολουθούμε τις διεθνείς εξελίξεις.\nαπό GiBil » 12.06.07, 3:09 pm\nΓεια σου Θέμη. Την ίδια ερώτηση είχα κάνει κι εγώ πριν μερικά χρόνια : ...Μου είναι αδύνατο να φανταστώ, γιατί ένα μαγαζί που έχει επενδύσει σε 4χρωμες, συστήματα ψηφ. μοντάζ / CtP / inhouse ψηφ. δοκίμιο (τρελά ποσά) να μην έχει αγοράσει μια συσκευή της X-Rite ... Γιατί δεν τα κάνει?\nΗ απάντηση που πήρα ήταν απλή: Αφού επένδυσε κάποιο million ευρώ, περιμένει ότι ο προμηθευτής της offset θα του το κάνει δώρο!!!\nΟ προμηθευτής πάλι είπε: Δεν μπορώ να το βγάλω από την αποθήκη με μηδενική αξία τιμολογίου!!! !!!\nΕγώ του είπα : Γιατί δεν το ενσωματώνεις στην τιμή της offset ?\nΑυτός απάντησε : Ε? ? ? !!! !!! !!!\nΑκου τώρα ένα χειρότερο περιστατικό - συνέβει!\nΒγάλαν δοκίμιο μόνο που βγήκε λάθος - με απόκλιση σημαντική!\nΟ πελάτης το είδε και τρελάθηκε από τη χαρά του!! "Αυτό είναι, τέλειο"\nΜετά δεν ήξεραν τι ακριβώς είχαν πειράξει - γιατί βγήκε έτσι!!!\nΔεν μπόρεσαν να τυπώσουν έτσι, η offset πήγαινε κανονικά και η δουλειά έβγαινε σωστή χρωματικά.\nΟ πελάτης τα γύρισε πίσω σαν ελλατωματικά !!!!\nαπό Themistoklick » 12.06.07, 3:15 pm\nαπό geomatag » 13.06.07, 8:46 pm\nΜα τί λέτε τώρα ποιό πυκνόμετρο και από όσους το έχουν πόσοι το χρησιμοποόύν?\nΤ ι είναι αυτά που λέτε πού ειστε σε καμμιά χώρα της ΑΦΡΙΚΗΣ . Στην Ελλάδα ζείτε....Ξυπνειστε\nΟΤΙ ΦΑΜΕ ΟΤΙ ΠΙΟΥΜΕ ΚΑΙ ΟΤΙ ΑΡΠΑΞΕΙ Ο ΚΩΛΟΣ ΜΑΣ..\nΝΑΙΙΙΙΙΙΙΙΙ ΕΤΣΙ ΕΤΣΙ ΓΑΜΩΤΟ ΔΥΣΤΥΧΩΣ.\nπαρεπιπτοντως ελπίζω τον οκτωβριο ή νοεμβριο να μπορεσω να παραθέσω τα αποτελέσματα των μετρήσεών μου σε διάφορα χαρτιά ελπίζω ελπίζω.\nαπό motormount » 14.06.07, 12:17 am\nThemistoklick έγραψε: Μου είναι αδύνατο να φανταστώ, γιατί ένα μαγαζί που έχει επενδύσει σε 4χρωμες, συστήματα ψηφ. μοντάζ / CtP / inhouse ψηφ. δοκίμιο (τρελά ποσά) να μην έχει αγοράσει μια συσκευή της X-Rite και να μετρήσει όχι 10, αλλά τουλάχιστον 2 στοκ χαρτιών, πχ βελβετ και γραφής, να έχουμε ένα σημείο αναφοράς. Είναι τόσο δύσκολο σε κάθε τυπογραφικό να μπαίνει μαζί και μια λωρίδα χρωματικού ελέγχου? Μέσα σε ένα μήνα με αυτό τον τρόπο, θα έχει κανείς παράγει ένα σημαντικό αριθμό δειγμάτων.\nΠου έχουν δημιουργηθεί με την διαδικασία που περιγράφεις.\nΑλλά έχουν μετρηθεί με συγκεκριμένα χαρτιά και μελάνια.\nα)Eσύ είσαι καλιμπραρισμένος με τα παραπάνω προφίλ αλλά εγώ τυπώνω με κολόχαρτο,γιαπωνέζικα μελάνια και βιάζομαι να προλάβω και τη μπάλλα και η μηχανή τυπώνει στα κόκκινα,θα βγεί άκρη με το δοκίμιο;\nβ)Ο τυπογράφος τυπώνει με όλα τα ISO και τις διαπιστεύσεις και εγώ διαχωρίζω Japan color 2002 Newspaper-γιατί έτσι τύπωνε ο γιαπωνέζος που ανέβασε το torrent-(εντάξει,αντίστοιχο παράδειγμα είπε και ο Gibill αλλά εξυπηρετεί το σχήμα λόγου μου,συγχωρείστε με,μόλις γύρισα απ?τους motorhead...)\n-Εδώ δεν ρωτάω αν θα βγεί άκρη,απαντήθηκε παραπάνω-\nγ)Είμαστε και οι δύο κύριοι,(οργανωμένοι,μετρημένοι,διαπιστευμένοι) αλλά κάποιος έκανε μ*λ*κ***.\nΤο ατελιέ φιλμογράφησε με προπέρσινα υγρά χωρίς να μετρήσει σκάλα;\nΗ λάμπα στο φωτομεταφορείο έπνεε τα λήσθια;\nTo δοκίμιο παρ'όλα αυτά ήταν σωστό.(Ως καλιμπραρισμένο κ ψηφιακό!)\nΘα βγάλουμε άκρη;\nΘα πληρώσει δηλαδή ο λάθος;\nΜήπως κάποιος φίλος θα ήθελε να απαντήσει και αυτό που ρωτάω πιο πάνω;\n(Πως χρησιμοποιούνται τα δοκίμια στα τυπογραφεία)\nΔε ρωτάω εξυπνακίστικα στα παραπάνω,πραγματικά το έχω απορία!\nαπό geomatag » 14.06.07, 11:46 am\nΟ φίλος motormount έχει δίκιο.\nΣε ερώτησή μου σε πωλητή εταιρείας χάρτου αρκετά ψαγμένο (αν και θέμη αυτή είναι απάντηση και για αλλο topic που συζητήσαμε) μου απάντησε το εξής και έχει δίκιο τελικά. Τα χαρτιά τους έχουν iso κτλ αλλά η εταιρεία δεν δίνει lpi πχ γιατί δεν ξέρει με τι μελάνια θα τυπώσω εγώ αμα είναι τρεχαγυρευόπουλος τα μελάνια κτλ κτλ. τις θερμοκρασίες που πολύ σωστά κάποιος φίλος είχε πει που επικρατούν στα διάφορα τυπογραφεία κτλ κτλ.\nΜού εδειξε χαρτιά εξαιρετικής λευκότητας (πραγματικά εξαιρετικά ήταν) και μου είπε ότι θεωρητικά αντέχουν μεγάλη ανάλυση γραμμών. Από εκεί και πέρα θεωρώ ότι είναι θέμα δοκιμών και δοκιμών και δοκιμών.\nΟσον αφορά το πως χρησιμοποιείται τελικά το δοκίμιο είναι και αυτό μιά πικραμένη ιστορία. Μας έχουν τυχει δοκίμιά αναλογικά που δεν ερχόντουσαν με τίποτα τα χρώματα στη μηχανή καί άλλα πού αν εξαιρέσεις την γυαλιστερή πάστα για την προστασία που έχουν πάνω έρχονταν στη μηχανή +-5%.\nΕπανέρχομαι αργότερα, πρέπει να φύγω συγνώμη\nαπό GiBil » 14.06.07, 4:05 pm\nΟ motormount έγαψε: Μήπως κάποιος φίλος θα ήθελε να απαντήσει και αυτό που ρωτάω πιο πάνω;\nΛοιπόν καταθέτω μιά προσωπική εμπειρία: Το είχαν στην κονσόλα και καθότανε - το δοκίμιο ακριβείας που είχαμε στείλει - ήσυχο και ωραίο (το δοκίμιο). Εγώ πιο πέρα συζητούσα για την διπλωτική και κάποιο άλλο πρόβλημα στο δίπλωμα.\nΔεν είπα τίποτα πλεόν: ήταν περασμένη η ώρα (9μμ), ήμουνα και φορτωμένος, θα έπρεπε να σκοτώσω. Το άφησα να πάει


Τακτική Συνεδρίαση της Οικονομικής Επιτροπής την Τρίτη, 22 Δεκεμβρίου μέσω τηλεδιάσκεψης – Δήμος Αλεξάνδρειας\nΤακτική Συνεδρίαση της Οικονομικής Επιτροπής την Τρίτη, 22 Δεκεμβρίου μέσω τηλεδιάσκεψης\nΒάσει των ανωτέρω καθώς και της αριθμ. Δ1α/ΓΠ.οικ.80189/12.12.2020 (ΦΕΚ 5486/Β΄/12-12-2020) εγκυκλίου του Υπουργείου Εσωτερικών, η τακτική Συνεδρίαση της Οικονομικής Επιτροπής θα πραγματοποιηθεί δια τηλεδιάσκεψης την 22α Δεκεμβρίου ημέρα Τρίτη και ώρα 13:00, σύμφωνα με τις διατάξεις του άρθρου 67 του Ν.3852/2010 για συζήτηση και λήψη απόφασης στα παρακάτω θέματα της ημερήσιας διάταξης:\n1. Έγκριση ή μη της υπ΄αριθ. 65/2020 απόφασης του Διοικητικού Συμβουλίου του Ν.Π.Δ.Δ. ¨Οργανισμός Προσχολικής Αγωγής και Κοινωνικής Μέριμνας Δήμου Αλεξάνδρειας¨ με θέμα «Λήψη απόφασης έγκρισης κατάρτισης τεχνικού προγράμματος για το 2021 του Ν.Π.Δ.Δ. ¨Οργανισμός Προσχολικής Αγωγής και Κοινωνικής Μέριμνας Δήμου Αλεξάνδρειας¨».\n2. Έγκριση ή μη της υπ΄αριθ. 70/2020 απόφασης του Διοικητικού Συμβουλίου του Ν.Π.Δ.Δ. ¨Οργανισμός Προσχολικής Αγωγής και Κοινωνικής Μέριμνας Δήμου Αλεξάνδρειας¨ με θέμα «Λήψη απόφασης για έγκριση σχεδίου προϋπολογισμού οικονομικού έτους 2021 του Ν.Π.Δ.Δ. ¨Οργανισμός Προσχολικής Αγωγής και Κοινωνικής Μέριμνας Δήμου Αλεξάνδρειας¨».\n3. Έγκριση ή μη της υπ΄αριθ. 71/2020 απόφασης του Διοικητικού Συμβουλίου του Ν.Π.Δ.Δ. ¨Οργανισμός Προσχολικής Αγωγής και Κοινωνικής Μέριμνας Δήμου Αλεξάνδρειας¨ με θέμα «Λήψη απόφασης για έγκριση Ολοκληρωμένου Πλαισίου Δράσης (Ο.Π.Δ.) οικονομικού έτους 2021 του Ν.Π.Δ.Δ. ¨Οργανισμός Προσχολικής Αγωγής και Κοινωνικής Μέριμνας Δήμου Αλεξάνδρειας¨».\n4. Έγκριση διαδικασίας Πρόσκλησης Ενδιαφέροντος για την Κατάρτιση Μητρώου ιδιοκτητών οχημάτων και μηχανημάτων για εργασίες που αφορούν την αντιμετώπιση έκτακτων αναγκών πολιτικής προστασίας μέχρι 31/12/2023 και καθορισμός μέγιστης τιμής μίσθωσης ημερήσιας αποζημίωσης.\n5. Λήψη απόφασης για ορισμό δικηγόρου παράστασης ενώπιον του Διοικητικού Πρωτοδικείου Βέροιας, (αφορά υπόθεση του κ. Νικολάου Λουκανόπουλου κ α α…).\n6. Λήψη απόφασης για ορισμό δικηγόρου σε αντικατάσταση παραιτηθέντος δικηγόρου κ. Σεβαστής Γκαβαρδίνα.\n7. Λήψη απόφασης για ορισμό δικηγόρου σε αντικατάσταση παραιτηθέντος δικηγόρου κ. Καλλιόπης Πούλιου.\n8. Λήψη απόφασης περί έγκρισης ή μη της αναστολής της υπ΄αριθ. 373/2020 απόφασης της Οικονομικής Επιτροπής ως προς το σκέλος β.\n9. Λήψη απόφασης περί αναβολής της ημερομηνίας αποσφράγισης, που αφορά στον διαγωνισμό για την «Ανάπλαση της πλατείας ΟΣΕ του Δήμου Αλεξάνδρειας» και ορισμού νέας.\n18 Δεκεμβρίου 2020\t in Οικονομική Επιτροπή\nΈκτακτη συνεδρίαση της Δημοτικής Επιτροπής Παιδείας του δήμου Αλεξάνδρειας\nΠαγετός 17ης Μαρτίου 2020: Ανακοινώθηκαν τα πορίσματα εκτίμησης ζημιών για την τ.κ. Ξεχασμένης


Hilton: Πασχαλινή εκδρομή στην Αθήνα! | Hilton Αθηνών\nHilton: Πασχαλινή εκδρομή στην Αθήνα!\nΑν φέτος το Πάσχα μείνετε στην Αθήνα, ο πρωτότυπος συνδυασμός των ελληνικών παραδοσιακών γεύσεων με το κοσμοπολίτικο στυλ του Hilton Αθηνών θα δώσουν έναν ξεχωριστό τόνο στις εορταστικές αυτές μέρες.\nΤη Μ. Παρασκευή, το Βυζαντινό σας περιμένει με νηστίσιμα εδέσματα και θαλασσινά. Το Μ. Σάββατο, το αναστάσιμο δείπνο θα έχει την απαραίτητη λαμπρότητα με παραδοσιακή μαγειρίτσα και πλούσιο μπουφέ. Την Κυριακή του Πάσχα, γιορτάστε με ψητό αρνί, κόκκινα αβγά, παραδοσιακό μπουφέ, μεγάλη ποικιλία γλυκών και ζωντανή μουσική. Σε μια χαριτωμένη, παιδική γωνιά εντός του εστιατορίου, τα παιδιά θα ζωγραφίσουν, θα παίξουν, θα διαβάσουν παραμύθια και θα διασκεδάσουν με επίβλεψη και δημιουργική απασχόληση από ανιματέρ, όσο οι γονείς θ’ απολαμβάνουν το γεύμα τους. Μάλιστα, θα υπάρχει και ειδικά διαμορφωμένος, χαμηλός μπουφές για να μπορούν τα παιδιά να σερβίρονται μόνα τους κι έτσι να συμμετέχουν κι εκείνα στη διασκεδαστική εμπειρία του μπουφέ. Ο καλύτερος επίλογος για το εορταστικό τετραήμερο; Το οικογενειακό γεύμα στο Βυζαντινό τη Δευτέρα του Πάσχα με παιδική γωνιά και μεγάλη ποικιλία παραδοσιακών γεύσεων. Προσφέρεται δωρεάν πάρκινγκ. Τα παιδιά έως 5 χρονών απολαμβάνουν το φαγητό δωρεάν ενώ από 6 έως 12 ετών έχουν 50% έκπτωση. Για κρατήσεις, τηλεφωνήστε στο 210-7281400.\nΌσο για το Galaxy Bar, το Μ. Σάββατο, την Κυριακή και τη Δευτέρα του Πάσχα θ’ ανοίξει τις πόρτες του από τις 3:00 το μεσημέρι για να απολαύσετε τον καφέ ή το απεριτίφ σας στην εντυπωσιακή βεράντα του με θέα την ανοιξιάτικη Αθήνα.\nΟι πασχαλινές τιμές διαμονής ξεκινούν από μόλις €149 το δίκλινο με πρωινό, ενώ υπάρχουν ειδικές εκπτώσεις για οικογένειες που χρειάζονται περισσότερα δωμάτια. Μήπως είναι ευκαιρία να οργανώσετε μια πρωτότυπη πασχαλινή εκδρομή «εντός των τειχών»; Αν ο καιρός είναι καλός, υποδεχθείτε το Μάη με το πρώτο σας μπάνιο στην εντυπωσιακή πισίνα του Hilton. Τηλέφωνο κρατήσεων: 210-7281100.


Διάγγελμα Μακρόν: Υπόσχεται μειώσεις φόρων και απλοποίηση των δημοψηφισμάτων | HuffPost Greece\n25/04/2019 20:54 EEST | Updated 25/04/2019 21:21 EEST\nΩστόσο, υποστήριξε το μέχρι στιγμής κυβερνητικό του έργο.\nΣτο αποψινό διάγγελμά του προς τους Γάλλους πολίτες υποσχέθηκε από την αίθουσα τελετών του Μεγάρου των Ηλυσίων σημαντική μείωση του φόρου εισοδήματος, αλλά και απλοποίηση των διαδικασιών για τη διενέργεια δημοψηφισμάτων.\nΩστόσο, ανέφερε ότι οι μειώσεις φόρων θα προκύψουν με την καταπολέμηση της φοροδιαφυγής, τη μείωση των δαπανών, αλλά και από τις περισσότερες ώρες εργασίας.\n«Αναρωτιέμαι: πρέπει να σταματήσουμε ό,τι έγινε τα τελευταία δύο χρόνια; Πήραμε λάθος πορεία; Πιστεύω ότι ισχύει το αντίθετο» σημείωσε ο Γάλλος Πρόεδρος υποστηρίζοντας το μέχρι στιγμής κυβερνητικό του έργο.\nΥπενθυμίζεται ότι το διάγγελμα Μακρόν είχε αρχικά προγραμματιστεί για την περασμένη εβδομάδα, ωστόσο η καταστροφική πυρκαγιά στην Παναγία των Παρισίων ανέτρεψε τα σχέδια του.\nΤαυτόχρονα, σε μία ακόμη προσπάθεια αντιστροφής του κλίματος, ο Γάλλος πρόεδρος πραγματοποιεί επισκέψεις σε διάφορα σημεία της Γαλλίας, έχοντας διαβουλεύσεις με δημάρχους και κατοίκους, προκειμένου να «μετατρέψει την οργή σε λύσεις».\nΠαρ′ όλα αυτά, οι πρωτοβουλίες του Μακρόν δεν απέτρεψαν τους πολίτες να επιστρέψουν στους δρόμους του Παρισιού και των άλλων πόλεων και να διαδηλώσουν εναντίον της κυβέρνησης.


Προϊόντα διατροφής – Κτηνιατρείο στο Πανόραμα - Ανατολική Θεσσαλονίκη\nΕίναι ό,τι τρώνε!\nΣωστή ανάπτυξη, ισορροπία, λαμπερό τρίχωμα, γερά δόντια και οστά, κάλυψη θερμιδικών αναγκών σε κάθε στάδιο και τρόπο ζωής, υποστήριξη κάθε προβλήματος υγείας. Αυτό υπηρετούμε, γιατί:\nΗ σωστή και κατάλληλη τροφή για τους τετράποδους φίλους σας είναι πολύ σημαντική επιλογή! Η τροφή θα πρέπει να ανταποκρίνεται στις πραγματικές του ανάγκες.\nΣτο Kτηνιατρείο μας μπορείτε να προμηθευτείτε τροφές υψηλής ποιότητας για σκύλους και γάτες σε πολύ λογικές τιμές. Μιλήστε μας για τις ανάγκες του τετράποδου φίλου σας για να σας προμηθεύσουμε με αυτές που έχει πραγματικά ανάγκη, ιδιαίτερα όταν αφορά στην πρόληψη ή αντιμετώπιση παθήσεων. Με χαρά θα σας ενημερώσουμε.\nΠιστοποιημένες τροφές Brit\nΘα ξετρελάνουν το κατοικίδιό σας!\nΟι τροφές Brit έχουν δημιουργηθεί με βάση την υγιεινή διατροφή ώστε να προστατεύουν τον οργανισμό.\nΒασίζονται σε προσεκτικά επιλεγμένα συστατικά υψηλής ποιότητας, τα οποία εγγυώνται μια ισορροπημένη σύνθεση που καθιστούν την τροφή ιδιαίτερα εύπεπτη.\nΗ εταιρία, με πάνω από 25 χρόνια παράδοση και εμπειρία στην παραγωγή τροφών για τα κατοικίδια χρησιμοποιεί μόνο πρόσφατα παρασκευασμένο κοτόπουλο, αρνί ή σολομό σε Premium και Super Premium συνταγές. Δεν χρησιμοποιεί σόγια, συστατικά υψηλού κινδύνου, γενετικά τροποποιημένα προϊόντα.\nΚάντε ένα δώρο στους 4ποδους φίλους σας και αφήστε εκείνους να αποφασίσουν!\nΚλινική δίαιτα της Brit για παθήσεις\nΣτο Κτηνιατρείο μας θα βρείτε ΚΑΙ την κλινική δίαιτα της Brit.\nΚαλύπτοντας ιδιαίτερες διατροφικές ανάγκες εστιάζουν στην πρόληψη και τη βελτίωση της υγείας των κατοικίδιων ζώων που πάσχουν από τις πιο κοινές οξείες και χρόνιες παθήσεις.\nΗ σειρά προιόντων που συνδυάζει τα πλεονεκτήματα της κλινικής δίαιτας, την καλή γεύση και την εγγύηση της Brit! Εξειδικευμένες τροφές Κλινικής δίαιτας για: αλλεργίες, αποκατάσταση, διαβήτη, γαστρεντερικά προβλήματα, ουροποιητικά, κινητικά, ηπατικά, νεφρικές δυσλειτουργίες και παχυσαρκία.\nΚλινικές δίαιτες της Royal Canin\nΣτο κτηνιατρείο μας θα βρείτε τις κλινικές δίαιτες της Royal Canin.\nΗ υγεία κάθε γάτας και σκύλου είναι τόσο μοναδική όσο και τα ίδια. Ωστόσο, οι ανάγκες που σχετίζονται με την υγεία και τις παθήσεις του κάθε οργανισμού είναι συχνά χαρακτηριστικές του μεγέθους, της φυλής ή του τρόπου ζωής τους.\nΑνακαλύψτε πώς οι σειρές προϊόντων διατροφής μας μπορούν να βοηθήσουν κάθε κατοικίδιο να απολαύσει την καλύτερη δυνατή υγεία.\nΣτο Κτηνιατρείο μας θα βρείτε και την premium σειρά της Brit διαμορφωμένη για όλα τα μεγέθη και τα στάδια ζωής των σκύλων.\nΜε αποστάγματα βοτάνων και φρούτων, πλούσιες σε βιταμίνες και ανόργανα συστατικά συνδυάζουν τη γευστικότητα, την πεπτικότητα και την καλή τιμή\nSnak canvit για σκύλους & γάτες\nΣτο Κτηνιατρείο μας θα βρείτε τα σνακ της CANVIT, τόσο για το σκύλο όσο και τη γάτα!\nΕμπλουτισμένα με βότανα, ενεργά συστατικά και εκχυλίσματα για αποτελεσματική προστασία από συνήθη προβλήματα θα αποτελέσουν την καθημερινή εύγευστη λιχουδιά για τον μικρό σας φίλο!\nCanvit – Healthy Pets\nΣτο κτηνιατρείο μας θα βρείτε επίσης τη σειρά των φυσικών συμπληρωμάτων διατροφής της canvit.\nΕμπλουτισμένα με εύπεπτες πρωτεΐνες, φυσικές πηγές βιταμινών, μετάλλων, ενζύμων και απαραίτητων αμινοξέων έχουν σκοπό την αντιμετώπιση προβλημάτων του οργανισμού. Μέσα από την πρωτοποριακή ποικιλία των εξειδικευμένων συμπληρωμάτων διατροφής της canvit, έχετε την επιλογή από μια μεγάλη γκάμα εύγευστων προϊόντων, να βοηθήσετε αποτελεσματικά στην καθημερινή υγεία του ζώου σας προσφέροντάς του ευεργετική δράση σε συστήματα, ενίσχυση τόσο του ανοσοποιητικού αλλά και της ποιότητας του δέρματος και του τριχώματος αλλά και προστατεύοντας, υποστηρίζοντας και βελτιώνοντας τη λειτουργία των οργάνων.